title: Andrija Delibašić

text: Delibašić siirtyi vuonna 2008 Mallorcasta Segunda Divisiónin Hércules CF:ään, jossa pelasi kaksi kautta tehden 65 ottelussa 20 maalia. Vuonna 2010 Delibašić siirtyi niin ikään Segunda Divisiónissa pelanneeseen Rayo Vallecanoon, joka nousi kauden 2010–2011 päätteeksi Primera Divisióniin.


title: Andrija Delibašić

text: Delibašić pelasi ensimmäisen ottelunsa Montenegron maajoukkuessa 10. lokakuuta 2009 Georgiaa vastaan. Samassa ottelussa hän teki myös ensimmäisen maalinsa, joka vei Montenegron 2–1-johtoon ja jäi ottelun voittomaaliksi. Delibašić teki 7. lokakuuta 2011 Englantia vastaan viime minuutin maalin, joka tasoitti loppulukemat 2–2:een. 11. syyskuuta 2012 hän teki kaksi maalia San Marinon verkkoon.


title: Kuutonen

text: Kuutonen tai kutonen voi tarkoittaa seuraavia:


title: Viitonen

text: Viitonen tai vitonen voi tarkoittaa seuraavia:


title: Madeira (joki)

text: Madeira on Amazonin pisin sivujoki. Se virtaa koilliseen Amazonasin osavaltion läpi ja yhtyy Amazoniin Manausin kaupungissa.


title: Madeira (joki)

text: Joessa elää muun muassa amazonindelfiinejä ja joelle vaeltaa vuosittain kutemaan noin 750 kalalajia.


title: Madeira (joki)

text: Joelle ollaan rakentamassa kahta suurta vesivoimalaa. Joella harjoitetaan yhä kullanhuuhdontaa.


title: Alfa Centauri Bb

text: Alfa Centauri Bb on mahdollinen eksoplaneetta, joka kiertää Auringon naapuritähteä Alfa Centauri B noin 4,36 valovuoden päässä Maasta, Kentaurin tähdistön suunnalla. Jos planeetan olemassaolo varmistettaisiin, löytö olisi erityisen merkittävänä, sillä se olisi Maata lähin löydetty eksoplaneetta ja pienimassaisin auringonkaltaista tähteä kiertävä planeetta.


title: Alfa Centauri Bb

text: Havainto planeetasta tehtiin La Sillan observatorion 3,6-metrisellä HARPS-teleskoopilla, ja Euroopan eteläinen observatorio ilmoitti siitä julkisesti 16. lokakuuta 2012. Havainto sai osakseen myös skeptisyyttä, ja 10. heinäkuuta 2013 julkaistun tutkimuksen mukaan sen olemassaoloa ei ehkä voi päätellä kerätyn tiedon perusteella. Kysymys on edelleen avoin.


title: Alfa Centauri Bb

text: Alfa Centauri B on K-tyypin pääsarjan tähti eli Aurinkoa hieman viileämpi ja himmeämpi oranssi kääpiö. Alfa Centauri Bb ei ole tähden elinkelpoisella vyöhykkeellä: se kiertää emotähteään noin 0,04 AU:n päässä, ja sen kiertoaika tähden ympäri on vain 3,2357 vrk. Se on todennäköisesti kuuma laavaplaneetta. Planeetan massa on hyvin lähellä Maan massaa (1,13 ± 0,09 M).


title: Alfa Centauri Bb

text: Planeetan pintalämpötilaksi on arvioitu 1 200 °C (1 473 K), joka on korkeampi lämpötila kuin yhdelläkään aurinkokunnan planeetoista. Planeetta on mahdollisesti vuorovesilukkiutunut, jolloin sen sama puolisko olisi aina kääntyneenä kohti tähteä.


title: Earl’s Courtin metroasema

text: Earl’s Court on Lontoon metron asema Kensington and Chelsean alueella Lontoossa Yhdistyneessä kuningaskunnassa. Asema on District Linen ja Piccadilly Linen käytössä ja sijaitsee Lontoon matkakortin maksualueilla 1 ja 2.


title: Earl’s Courtin metroasema

text: District Linella Earl’s Court on merkittävä risteysasema, josta kulkee junia länteen West Bromptonin, Kensington Olympian ja West Kensingtonin suuntiin sekä itään ja pohjoiseen Upminsteriin ja Edgware Roadille. Piccadilly Linellä asema sijaitsee Barons Courtin ja Gloucester Roadin välillä.


title: Earl’s Courtin metroasema

text: Alkuperäinen Earl’s Courtin asema avattiin 30. lokakuuta 1871. Se tuhoutui tulipalossa 30. joulukuuta 1875. Sen tilalle avattiin toinen, väliaikainen asema, jonka nykyinen asema tien toisella puolella korvasi valmistuttuaan 1. helmikuuta 1878.


title: Earl’s Courtin metroasema

text: Lontoon metron ensimmäiset liukuportaat asennettiin Earl’s Courtin asemalle vuonna 1911.


title: Lasse Peltonen (jalkapalloilija)

text: Lasse Herman Peltonen (s. 3. joulukuuta 1970 Lahti) on entinen suomalainen jalkapalloilija. Hänen pelipaikkansa oli oikea laitahyökkääjä.


title: Lasse Peltonen (jalkapalloilija)

text: Peltonen oli FC Kuusysin kasvatti. Ensimmäiset miesten ottelunsa hän pelasi III divisioonassa seuran reservijoukkue Palloseiskoissa. Peltonen oli mukana Kuusysin liigajoukkueessa jo kaudella 1991, mutta ei esiintynyt yhdessäkään ottelussa. Hän siirtyi kaudeksi 1992 Kakkosessa pelanneen yhteistyöseura Lahden Työväen Palloilijoiden riveihin. Onnistuneen kauden päätteeksi hän palasi Kuusysin liigaryhmään, mutta vietti ensimmäisen kautensa vielä enimmäkseen LTP:n mukana. Peltonen oli myös lyhyellä lainapestillä toisessa liigaseurassa, FF Jarossa.


title: Lasse Peltonen (jalkapalloilija)

text: Kolmannella liigakaudellaan Peltonen oli noussut Kuusysin vakiokokoonpanoon ja hän aloitti jokaisen liigakaudella 1995 pelaamistaan 23 ottelusta. Seura kuitenkin putosi Veikkausliigasta ja Peltonen siirtyi ulkomaille alkuvuodesta 1996 Irlannin pääsarjassa pelanneeseen University College Dublin AFC:n joukkueeseen, jossa pelasi yhden ottelun verran. Suomeen palattuaan hän siirtyi Kuusysin paikalliskilpailijaan Lahden Reippaaseen. Kaudeksi 1997 lahtelaisseurat yhdistyivät FC Lahdeksi, jota Peltonen edusti neljän kauden ajan, ollen seuran luottopelaajia nousussa pääsarjaan ja myös sen ensimmäisillä liigakausilla.


title: Lasse Peltonen (jalkapalloilija)

text: Vuonna 2001 Peltonen siirtyi sarjatasoa alemmas FC Hämeenlinnaan. Kausi päättyi onnistumiseen seuran noustessa liigaan ja Peltosen tehdessä yhteensä 14 maalia, joista neljä loppusarjassa. Hän pelasi vielä yhden pääsarjakauden Hämeenlinnassa, kunnes ammattilaisura päättyi nilkkavammaan vuoden 2002 lopussa. Hän pelasi Veikkausliigassa yhteensä 103 ottelua, joissa teki 8 maalia. Pelaajauransa jälkeen Peltonen on toiminut FC Lahden liigajoukkueen joukkueenjohtajana vuosina 2011–2013. Hän on myös suorittanut B-valmentajatutkinnon.


title: Lasse Peltonen (jalkapalloilija)

text: Koulutukseltaan Peltonen valmistui Tampereen yliopistosta yhteiskuntatieteiden kandidaatiksi sekä kasvatustieteen maisteriksi. Hän on ammattiltaan luokanopettaja. Peltonen on toiminut myös vuodesta 2012 Hollolan kunnanvaltuutettuna sekä Päijät-Hämeen maakuntavaltuutettuna.


title: Lasse Peltonen (jalkapalloilija)

text: Peltonen valittiin Muonion kunnanjohtajaksi 6.3.2017.


title: Boa

text: Boa tai BoA voi viitata muun muassa seuraaviin:


title: Red (Taylor Swiftin albumi)

text: Red on yhdysvaltalaisen laulaja-lauluntekijä Taylor Swiftin studioalbumi, joka julkaistiin 22. lokakuuta 2012. Albumi nousi iTunesin listaykköseksi 31:ssä maassa ensimmäisen päivän aikana. Sitä on myyty Yhdysvalloissa 4 miljoonaa ja maailmanlaajuisesti yli 6 miljoonaa kappaletta. Albumista on olemassa kaksi painosta, tavallinen ja kaksi cd:tä sisältävä Deluxe edition. Albumin tunnetuimpia kappaleita ovat "We Are Never Ever Getting Back Together", "I Knew You Were Trouble" ja "22".


title: Red (Taylor Swiftin albumi)

text: Swift teki albumilla yhteistyötä useiden tuottajien ja lauluntekijöiden kuten Dan Wilsonin, Max Martinin, Shellbackin ja Liz Rosen kanssa. Hän sävelsi ja levytti dueton "Everything Has Changed" Ed Sheeranin kanssa ja "The Last Time" Snow Patrol -yhtyeen Gary Lightbodyn kanssa. Swift sanoi halunneensa oppia erilaisilta lauluntekijöiltä kirjoitettuaan edellisen albuminsa "Speak Now" yksin.


title: Red (Taylor Swiftin albumi)

text: Useimmat Red-albumin kappaleista käsittelevät eroa tai rakastumista. Swift on sanonut, että albumin nimi Red (punainen) tulee lyriikoiden teemoista. "Kaikki erilaiset tunteet, joista olen kirjoittanut tällä albumilla, liittyvät pitkälti myrskyisiin, hulluihin intensiivisiin ja osittain myrkyllisiin ihmissuhteisiin, jotka olen kokenut viimeisen parin vuoden aikana. Kaikki nuo tunteet - intensiivinen rakkaus, turhautuminen, kateus, hämmennys - ovat mielessäni punaisia."


title: Red (Taylor Swiftin albumi)

text: "Begin Again" kertoo ensimmäisille treffeille menosta vaikean eron jälkeen. Kappale "We Are Never Ever Getting Back Together" syntyi, kun Swiftin ex-poikaystävän ystävä kertoi levytysstudiossa väärästä huhusta, jonka mukaan Swift aikoi palata entisen poikaystävänsä kanssa yhteen. Swift alkoi selostaa suhteen historiaa tuottaja Max Martinille, ja he kirjoittivat siitä kappaleen.


title: Red (Taylor Swiftin albumi)

text:
Kappale "22" kertoo ystävyydestä ja elämästä 22-vuotiaana. "Olet tarpeeksi vanha suunnittelemaan elämääsi, mutta tarpeeksi nuori tietämään, että on monia avoimia kysymyksiä. Siitä tulee huoleton tunne, päättämättömyyttä, pelkoa ja vapaalle heittäytymistä samaan aikaan.
Albumin ensimmäisenä singlenä levyltä julkaistiin kappale "We Are Never Getting Back Together". Kappeleen musiikkivideo keräsi nettisivusto Youtubessa ensimmäisen kahden kuukauden aikana yli 54 miljoonaa katselukertaa. Seuraavaksi julkaistut promosinglet "Red", "Begin Again", "I Knew You Were Trouble" ja "State of Grace" nousivat kaikki vuorotellen iTunesin kymmenen ostetuimman kappaleen listaan Yhdysvalloissa.


title: Red (Taylor Swiftin albumi)

text: Seuraavina singleinä julkaistiin kappaleet "Begin Again", "I Knew You Were Trouble", "22", "Everything Has Changed" ja "Red". Kappaleista "We Are Never Ever Getting Back Together", "Begin Again", "I Knew You Were Trouble", "22" ja "Everything Has Changed" on kuvattu musiikkivideo. Kappaleen "Red" musiikkivideo sisältää live-otoksia Swiftin Red-kiertueelta.


title: Bukit Timahin suojelualue

text: Bukit Timahin suojelualue on luonnonsuojelualue Singaporessa. Se on maan vanhin suojelualue, perustettu 1883, ja siihen kuuluu maan suurin yhtenäinen alkuperäinen sademetsäalue. Puisto sijaitsee Bukit Timahin kukkulan ympärillä.


title: Bukit Timahin suojelualue

text: Pääosa alueen metsästä on alankoalueiden dipterokarpusmetsää, mutta kukkulan rinteillä on myös Singaporen ainoat alueet, joissa kasvaa dipterokarpuskasvien heimon vuoristometsään sopeutuneita lajeja. Puiston biodiversiteetti on suuri, siellä tavataan 40 % kaikista Singaporen kasveista ja eläimistä. Suurikokoinen merantipuulaji "Shorea curtisii" on alueen näkyvimpiä puulajeja. Siellä kasvaa myös durion näköinen, mutta syötäväksi kelpaamaton "Neesia synandra". Harvinaisiin eläinlajeihin kuuluvat rukoilijasirkat ja makeanveden taskuravut. Puistossa on myös muurahaiskäpyjä, jaavanliito-oravia ja kaguaaneja.


title: Inkojenkarvatonkoira

text: Inkojenkarvatonkoira ("Perro flora") on perulainen koirarotu. Se on käytännössä perunkarvattomankoiran erivärinen variaatio.


title: Inkojenkarvatonkoira

text: Inkojenkarvatonkoira on melko pitkärunkoinen, hoikka eläin jonka selkälinja on hieman kaartuva. Sen pää on kiilanmuotoinen ja pitkänomainen ja kallo suhteellisen leveä. Kuono on suunnilleen yhtä pitkä kuin kallo. Hampaisto on useimmiten puutteellinen, kuten muillakin karvattomillakoirilla. Korvat ovat pystyt, kookkaat, ohuet ja teräväkärkiset. Rintakehä on syvä ja vatsalinja ylösvetäytynyt. Raajat ovat kapeat ja suhteellisen pitkät, ja liikkeet ovat lyhyet mutta nopeat. Suhteellisen pitkä häntä on alaskiinnittynyt ja vaakasuoraan kannettu.


title: Inkojenkarvatonkoira

text:
Päässä, selässä, raajoissa ja hännän päässä voi olla jonkin verran karvaa. Ihon pääväri on hyvin vaalea, lähes valkoinen, jossa on tummempia läiskiä. Sen nimitys "perro flora" eli "kukkaiskoira" johtuu juuri kyseisestä värityksestä.
Rodusta on kaksi kokomuunnosta, iso ("medio", sananmukaisesti "keskikokoinen") ja pieni ("pequeno"). Ison säkäkorkeus on 40-50 cm ja paino 8-12 kg, pienen säkäkorkeus 25-40 cm ja paino 4-8 kg.


title: Inkojenkarvatonkoira

text: Inkojenkarvatonkoira on eloisa, valpas ja erittäin nopea. Se on huomattavasti perunkarvatontakoiraa alkukantaisempi, ja se on usein arka ja vieraisiin epäluuloisesti suhtautuva. Se sopii parhaiten ihmisille joilla on aiempaa kokemusta alkukantaisista koirista. Rodun rooli on nykyisin useimmiten toimia seurakoirana, mutta sillä on myös erinomaisia käyttöominaisuuksia mm. vahtikoirana.


title: Inkojenkarvatonkoira

text: Rodun tarkkaa ikää ei tiedetä, mutta sen täytyy olla erittäin vanhaa perua. Inkat pitivät sitä pyhänä ja uskoivat sen olevan lahja jumalilta. Sitä syötiin tiettyjen rituaalien yhteydessä, sillä sillä uskottiin myös olevan parantavia ominaisuuksia. Sen sanotaan juosseen ulkona vain öisin, mahdollisesti vähäpigmenttisen ja siten myös erittäin herkän ihonsa vuoksi. Tummaihoinen perunkarvatonkoira vastaavasti pystyi oleilemaan päivisin auringossa helteisemmälläkin säällä.


title: Inkojenkarvatonkoira

text: Tiedemiehet ja kynologit ovat eri mieltä siitä pitäisikö perun- ja inkojenkarvatonkoira luokitella samoiksi vai eri roduiksi. Moni kennelliitto pitää niitä yhtenä rotuna, mutta monet todisteet viittaavat siihen, että kyseessä olisi erehdys. Monen mielestä ne tulisikin erottaa toisistaan myös virallisesti.


title: Inkojenkarvatonkoira

text:
Vaalea karvaton iho on usein herkkä ja altis voimakkaalle auringonvalolle, joten kuumina kesäpäivinä se tulee suojata joko aurinkovoiteella jossa on korkea suojakerroin tai sopivanlaisella vaatetuksella. Tummaihoiset karvattomat yksilöt kuitenkin sietävät lähes yhtä paljon aurinkoa kuin karvalliset yksilöt.
Karvattomatkoirat tulee pestä aina silloin tällöin siinä missä muutkin koirat, mutta ei liian usein ja ihon herkkyyden vuoksi käytetyn shampoon tulee olla hyvin mietoa eikä siinä saa olla lisäaineita tai hajusteita.


title: Sungei Bulohin kosteikonsuojelualue

text: Sungei Bulohin kosteikonsuojelualue on luonnonsuojelualue Singaporessa. Se perustettiin lintuharrastajien vuonna 1986 tekemän aloitteen pohjalta. Siellä tavataan ympäri vuoden mangrovesoiden tyypillisiä lajeja kuten taskurapuja ja vesikäärmeitä, ja syyskuun ja maaliskuun väisenä aikana lisäksi muuttolintuja, etenkin vesilintuja ja kahlaajia.


title: Sungei Bulohin kosteikonsuojelualue

text: Puisto sijaitsee Singaporen luoteisosassa katkarapukasvattamoiden keskellä. Se on tärkeä muuttolintujen levähdyspaikka.


title: Sindhinvinttikoira

text: Sindhinvinttikoira on pohjoisintialainen koirarotu, jonka alkuperäinen sukulinja on todennäköisesti kuollut sukupuuttoon. Kuitenkin vielä nykyisinkin on olemassa koirapopulaatio, joka tunnetaan tällä nimellä, vaikka se onkin nykyisessä muodossaan enemmän tai vähemmän muihin rotuihin sekoittunut.


title: Sindhinvinttikoira

text: Sindhinvinttikoira on vinttikoiraksi kookas: sen säkäkorkeus on noin 75–78 cm ja se voi painaa jopa 50 kg.


title: Sindhinvinttikoira

text: Rotu on arka ja vieraita kohtaan varautunut, mutta perheelleen uskollinen ja omistautunut. Se jalostettiin alun perin villisian ja antiloopin metsästykseen, mutta sillä on metsästetty myös shakaalia ja intiansutta. Sitä on lisäksi käytetty karjanvartiointiin, ja nomadit pitävät sitä hyvänä vahtikoirana.


title: Sindhinvinttikoira

text: Sindhinvinttikoira on peräisin Rajasthanin liepeillä sijaitsevalta Thar-aavikkoalueelta läheltä Pakistanin rajaa. Heti rajan toisella puolella sijaitsee Sindhin provinssi, josta rotu on saanut nimensä. Sen nykyinen, muiden paikallisten vinttikoirien kanssa risteytynyt muoto on yhä suosittu Pohjois-Intiassa, vaikkei sitä maan ulkopuolella kovin hyvin tunnetakaan. Joitain yksilöitä on kuitenkin viety Eurooppaan. Rotu on kotimaassaan ja varsinkin Pohjois-Intiassa edelleen hyvin suosittu.


title: Whitby-luokka

text: Whitby-luokka eli tyyppi 12 oli Britannian Kuninkaallisen laivaston kuuden aluksen muodostama sukellusveneidentorjuntafregattiluokka, joka valmistettiin 1950-luvun lopulla. Lisäksi valmistettiin kaksi alusta Intian laivastolle.


title: Whitby-luokka

text: Intia tilasi 1956 hieman muuteltua luokan alusta. Alusten aseistuksena oli kaksiputkinen Boforsin 40 millimetrin Mk 5 ilmatorjuntatykki, johon oli liitetty CRBF tulenjohtolaite Britannian alusten STAAG Mk II -laitteen tilalle.


title: Backlund

text: Backlund on muun muassa seuraavien henkilöiden sukunimi:


title: Janhunen

text: Janhunen on suomalainen sukunimi, joka on muun muassa seuraavilla henkilöillä:


title: Ryan Stiles

text: Stiles syntyi viisilapsisen perheen kuopuksena, ja hänen isänsä työskenteli kalankasvattamolla. Stiles jätti koulun kesken 17-vuotiaana ja alkoi luoda uraa stand up -koomikkona. Vuonna 1986 hän liittyi tunnettuun torontolaiseen The Second City -koomikkoryhmään. Kolme vuotta myöhemmin Stiles pääsi mukaan brittiläiseen "Whose Line Is It Anyway" -improvisaatiokomediasarjaan, jossa hän esiintyi vuoteen 1998 asti. Tämän jälkeen hän siirtyi saman ohjelman yhdysvaltalaiseen versioon, jonka viimeiset jaksot tehtiin vuonna 2006.


title: Ryan Stiles

text: Stiles on ollut naimisissa vuodesta 1989 ja hänellä on kolme lasta.


title: Mafia (täsmennyssivu)

text: Mafia voi tarkoittaa seuraavia:


title: Malakan sulttaanikunta

text: Malakan sulttaanikunta oli islamilainen sulttaanikunta Kaakkois-Aasiassa 1402–1511. Kuningaskunnan perusti sumatralainen prinssi Paramesvara vuonna 1402. Perustamisajankohtana Malakka oli kaupunkivaltio, mutta se kasvoi nopeasti merkittäväksi kauppasatamaksi, joka houkutteli runsaasti ulkomaalaisia kauppiaita. laajimmillaan se käsitti nykyisen Malesian ja Singaporen sekä osia Indonesian Sumatran saaresta.


title: Malakan sulttaanikunta

text: Portugalilaiset valloittivat Malakan vuonna 1511. Nykyisin vanhan sulttaanikunnan pääkaupungin paikalla sijaitsee Malesian Malakan osavaltion pääkaupunki Malakka.


title: Malakan sulttaanikunta

text: Jaavalainen Majapahitin kuningaskunta hallitsi 1300-luvun lopulla suurta osaa nykyisen Malesian ja Indonesian alueesta. Vuonna 1377 Majapahit valloitti myös sumatralaisen Palembangin, joka oli viimeisiä jäänteitä aluetta hallinneen Srivijayan imperiumista. Palembangin prinssi Paramesvara pakeni Majapahitin valloituksia Sumatralta Temasekin saarelle, nykyiseen Singaporeen. Hän perusti saarelle uuden valtakeskuksen, mistä käsin hän yritti kapinoida jaavalaisia vastaan. Temasekin saari oli kuitenkin liian suojaton, ja Paramesvara pakeni Temasekista edelleen Malakan niemimaalle, mihin hän perusti Malakan vuonna 1402.


title: Malakan sulttaanikunta

text: Paramesvara liittoutui kiinalaisten Ming-dynastian keisarien kanssa. Kiinalaiset taistelivat Sumatralla merirosvoja vastaan, ja Paramesvara tunnusti kiinalaisten ylivallan alueella vastineeksi suojeluksesta. Yhteistyö kiinalaisten kanssa takasi Malakalle riippumattomuuden pohjoisen siamilaisista. Malakka pysyi kiinalaisten suojeluksessa 1430-luvulle asti ja kaupunki kasvoi nopeasti vilkkaan kaupankäynnin ansiosta.


title: Malakan sulttaanikunta

text: Arabian ja Intian suunnalta tulleiden muslimikauppiaiden mukana Malakaan saapui myös islam. Myös kuningas Paramesvara kääntyi islaminuskoon ja otti käyttöön nimen Iskandar Shah. Samalla Malakan hindulais-buddhalainen kuningaskunta muuttui sulttaanikunnaksi, koska sulttaani on islamilainen hallitsijan arvonimi. Islamiin kääntymisestä oli Malakalle kaupallista hyötyä, sillä islamilainen sulttaanikunta houkutteli persialaisia, intialaisia ja arabialaisia muslimikauppiaita Malakan satamaan. Malakan poliittisen vallan ansiosta islam levisi Malakasta myös muualle Kaakkois-Aasiaan.


title: Malakan sulttaanikunta

text: Malakan kaupunkivaltio kykeni sijaintinsa ansiosta valvomaan Malakansalmen liikennettä, mikä auttoi sitä saamaan monopoliaseman Molukkien mausteiden välittämiseen. Kaupungissa käytiin vilkasta kauppaa intialaisilla kankailla ja maahan tuotiin runsaasti ulkomaista riisiä, sillä Malakan alueen oma ruoantuotanto ei kyennyt täyttämään kysyntää. Ulkomaiset kauppiaat pysyivät toisinaan pitkiä aikoja Malakan satamassa, ja kaupunki oli jo varhain kansainvälinen kauppapaikka.


title: Malakan sulttaanikunta

text: 1500-luvulle tultaessa Malakka oli Malaijien saariston merkittävin kuningaskunta ja sen vaikutuspiiriin kuului Malakan niemimaan lisäksi Sumatran itärannikko. Maan hallinnossa pyrittiin noudattamaan politiikkaa, jossa suosittiin enemmän ulkomaisia kauppiaita. Näin estettiin omaisuuden kertymistä malaijeille, jotka voisivat vaurastuttuaan haastaa sulttaanin määräysvallan. Hallitsijoita vastaan tehdyistä rikoksista rangaistiin julmasti.


title: Malakan sulttaanikunta

text: Malakan menestys houkutteli myös eurooppalaisia, jotka pyrkivät hyötymään Kaakkois-Aasian luonnonvaroista. 1500-luvun alussa portugalilaiset saapuivat alueelle mausteiden perässä. Heidän tavoitteenaan oli saada itselleen maustekaupan monopoli. Afonso de Albuquerquen johtamat portugalilaiset hyökkäsivät vuonna 1511 Malakaan. Eurooppalaiset olivat raskaammin aseistettuja, ja heidän laivansa olivat paljon nopeampia kuin malaijien laivat. Myös Malakalla oli raskaita tykkejä, joilla he aiheuttivat tappioita portugalilaisille. Portugalilaiset kukistivat Malakan vasta kuukauden mittaisten maa- ja meritaisteluiden jälkeen.


title: Malakan sulttaanikunta

text: Malakan viimeinen sulttaani Mahmud Shah pakeni portugalilaisten valloituksia niemimaan eteläkärkeen, mihin perustettiin Johoren sulttaanikunta. Sulttaanin vanhin poika pakeni pohjoiseen, mihin hän perusti Perakin. Johoresta käsin yritettiin luoda malaijien perinteet uudelleen ja johtaa kapinaa portugalilaisia vastaan Malakan takaisinvaltaamiseksi. Portugalilaiset kuitenkin kontrolloivat aluetta, eivätkä Malakan hallitsijat pystyneet enää hallitsemaan muita alueitaan Sumatralla ja Malakan niemimaalla. Perak ja muut sulttaanikunnat ajautuivat erilleen Johoren vaikutuspiiristä. Lisäksi Acehin sulttaanikunnan laajentumispyrkimykset rasittivat Johorea. Pohjoisen sulttaanikunnat joutuivat Acehin alaisuuteen, ja Johore joutui liittoutumaan jopa portugalilaisten vihollistensa kanssa acehlaisia vastaan vuonna 1568. Johore näytti 1600-luvulla hyväksyneen, ettei Malakkaa enää saataisi vallattua takaisin. Johore teki 1641 sopimuksen hollantilaisten kanssa, kun hollantilaiset ajoivat portugalilaiset ja acehilaiset pois Malakan niemimaalta. Malakka siirtyi Hollannin hallintaan kahdeksi vuosisadaksi.


title: Jaakko Haataja

text: Jaakko Haataja (23. heinäkuuta 1846 Oulu – 6. elokuuta 1918 Oulu) oli suomalainen Oulussa asunut perämies, runoilija ja merimieslaulujen kerääjä.


title: Jaakko Haataja

text: Haataja kävi Oulun ala-alkeiskoulun 1856–1857 ja Oulun merikoulun 1871–1872. Hän suoritti laivurin tutkinnon 1872 ja perämiehen tutkinnon 1883. Haataja oli merillä vuosien 1858–1888 välillä. Tämän jälkeen hän jäi maihin ja työskenteli sitten oululaisessa Åströmin nahkatehtaassa.


title: Jaakko Haataja

text: Haataja keräsi muistiin merimieslauluja ja -runoja sekä kirjoitti myös itsekin niitä. Hän kirjoitti todennäköisesti myös sanat "Toivon laulu" (Laiva Toivo, Oulu)-nimiseen tunnettuun merimieslauluun, jota fregatti Toivon miehet esittivät Oulussa ensi kerran 1877. Haataja oli itse toiminut Toivo-laivan aliperämiehenä 1874–1875. Haatajan keräämät kokoelmat ovat nykyisin Suomalaisen Kirjallisuuden Seuran kansanrunousarkistossa jonne hänen poikansa Kyösti Haataja lahjoitti niitä 1905 ja 1915.


title: John Lurie

text: John Lurie (s. 14. joulukuuta 1952) on yhdysvaltalainen näyttelijä, muusikko, kuvataiteilija, ohjaaja ja tuottaja. Hän on The Lounge Lizards -jazzyhtyeen perustajajäsen. Hän on näytellyt useissa elokuvissa, tunnetuimpina Jim Jarmuschin ohjaamat elokuvat "Muukalaisten paratiisi", "Down by Law" ja "Mystery Train". Lurie näytteli ja toimi tuottajana televisiosarjassa "Fishing with John" (1991). Lurie on säveltänyt ja esittänyt musiikkia useisiin televisio- ja elokuvatuotantoihin. Vuonna 1996 hänen säveltämänsä musiikki elokuvaan "Get Shorty – hyvä pätkä" oli Grammy-ehdokkaana.


title: Turun ja Kaarinan seurakuntayhtymä

text: Turun ja Kaarinan seurakuntayhtymä on Suomen evankelis-luterilaisen kirkon paikallinen hallintoyksikkö, johon kuuluvat Turun ja Kaarinan alueella sijaitsevat seurakunnat. Näitä ovat Turun tuomiokirkkoseurakunta, Turun Mikaelinseurakunta, Turun Martinseurakunta, Turun Henrikinseurakunta, Turun Katariinanseurakunta, Maarian seurakunta, Paattisten seurakunta, Turun ruotsalainen seurakunta, Kaarinan seurakunta sekä Piikkiön seurakunta. Kaksi viimeksi mainittua sijaitsevat Kaarinan kaupungin alueella. Ruotsinkielinen seurakunta toimii sekä Turun että Kaarinan alueella. Yhtymän seurakuntien yhteenlaskettu jäsenmäärä on 147 228 (31.12.2015) ja se vastaa 67,4 prosenttia kuntien väkiluvusta (2015)


title: Turun ja Kaarinan seurakuntayhtymä

text: Yhtymän seurakunnat ovat toiminnallisesti itsenäisiä yksiköitä, joita kutakin johtaa kirkkoherra yhdessä seurakuntaneuvoston kanssa. Joka neljäs vuosi järjestettävissä seurakuntavaaleissa valitaan sekä seurakuntaneuvostot että seurakuntayhtymän yhteinen kirkkovaltuusto siten, että äänestäjä täyttää kumpaakin varten erillisen äänestyslipun.


title: Turun ja Kaarinan seurakuntayhtymä

text: Seurakuntayhtymän korkein virkamies on hallintojohtaja. Seurakuntayhtymä huolehtii keskitetysti mm. seurakuntien taloudesta, henkilöstöhallinnosta, kiinteistöistä, hautausmaista, kirkonkirjojen pidosta, viestinnästä ja tietohallinnosta. Lisäksi jotkin seurakunnalliset toimintamuodot on Turussa ja Kaarinassa keskitetty yhtymän alaisuuteen; näitä ovat mm. perheneuvonta, sairaalasielunhoito, kriminaali- ja päihdetyö, vammaistyö, oppilaitostyö ja yhteiskunnallinen työ. Lapsi- ja nuorisotyö toimii pääosin seurakuntatasolla, mutta niitä tukee ja koordinoi yhteinen kasvatusasiain keskus.


title: Turun ja Kaarinan seurakuntayhtymä

text: Turun ja Kaarinan seurakuntayhtymä omistaa kolme suurta ja korkeatasoista leirikeskusta: Kunstenniemessä ja Heinänokassa järjestetään lähes kaikki Turun ja Kaarinan rippikoululeirit, Sinapin leirikeskuksessa järjestetään pääosin erilaisia diakonisia leirejä, kuten eläkeläis- ja perheleirejä. Lisäksi Kaarinan Harvaluodon saaressa on Pyölinrannan kesäkoti.


title: Delfino Pescara 1936

text: Delfino Pescara 1936 (Pescara Calcio tai vain Pescara) on jalkapalloseura Pescaran kaupungista. Seura on perustettu 1936 ja se pelaa Italian toiseksi korkeimmalla sarjatasolla Serie B:ssa. Pescara on pelannut ylimmällä sarjatasolla Serie A:ssa yhteensä seitsemän kautta, viimeksi kaudella 2016–2017.


title: Paramesvara

text: Paramesvara eli islamilaiselta nimeltään Iskandar Shah (1344–1424) oli Tumasikin eli Singapuran kuningas noin 1399–1401 ja Malakan sulttaanikunnan perustaja (noin vuonna 1401) ja sen ensimmäinen sulttaani kuolemaansa asti 1424.


title: Paramesvara

text: Paramesvara oli aatelinen, mahdollisesti kuningas tai prinssi, Majapahitin Palembangista, josta hän pakeni Singapuraan vuoden 1388 tienoilla. Muutaman vuoden hän kaappasi vallan Singapurassa, mutta joutui pian pakenemaan Malakaan, jonne hän perusti hindulais-buddhalaisen kuningaskunnan. Paramesvara kääntyi islamiin 1414 ja otti uudeksi nimekseen Iskandar Shah. Samalla kuningaskunnasta tuli Malakan sulttaanikunta.


title: Gloucester Roadin metroasema

text: Gloucester Road on Lontoon metron asema Kensington and Chelsean alueella Lontoossa Yhdistyneessä kuningaskunnassa. Asema on Circle Linen, District Linen ja Piccadilly Linen käytössä ja sijaitsee Lontoon matkakortin maksualueella 1.


title: Gloucester Roadin metroasema

text: Asema avattiin 1. lokakuuta 1868 nimellä Brompton (Gloucester Road). Nykyinen nimi otettiin käyttöön vuonna 1907.


title: Aikajana naisten äänioikeuden historiasta

text: Tämä on aikanajana naisten äänioikeuden historiasta.


title: Johoren sulttaanikunta

text: Johoren sulttaanikunta on yksi Malesian yhdeksästä perinteisestä sulttaanikunnasta. Johoren sulttaanikunta perustettiin vuonna 1511, kun Malakan sulttaanikunnan sulttaani pakeni portugalilaisia valloittajia Malakan niemimaan eteläosiin. Laajimmillaan 1700-luvun lopulla Johoren sulttaanikunnan alueisiin kuuluivat nykyinen Malesian Johorin osavaltion alue, Singapore ja Indonesiaan kuuluvat Riausaaret.


title: Johoren sulttaanikunta

text: Johoren sulttaanikunta liittyi 1948 Malaijan federaatioon, jolloin sulttaanikunnasta muodostui Johorin osavaltio. Federaatio itsenäistyi Britanniasta 1957.


title: Johoren sulttaanikunta

text: Malakan sulttaanikunta oli 1400-luvulla Malaijien saaristoa hallinnut kuningaskunta. Malakan vaikutuspiiriin kuuluivat Malakan niemimaan alue ja Sumatran saaren itärannikko. 1500-luvun alussa portugalilaiset saapuivat Kaakkois-Aasiaan mausteiden houkuttelemina. Heidän tavoitteenaan oli saada haltuunsa maustekaupan monopoli. Portugalilaiset hyökkäsivät Malakaan ja valloittivat sen vuonna 1511. Malakan viimeinen sulttaani Mahmud Shah pakeni portugalilaisten valloituksia Malakan niemimaan eteläkärkeen, mihin hän perusti Johoren sulttaanikunnan. Malakan viimeisen sulttaanin poika Mazaffar taas pakeni Malakasta pohjoiseen, mihin hän perusti Perakin sulttaanikunnan.


title: Johoren sulttaanikunta

text: Johoresta käsin sulttaani yritti johtaa uskonsotaa portugalilaisia vastaan Malakan takaisinvalloittamiseksi ja niemimaan yhdistämiseksi jälleen Malakan alaisuuteen. Johoren yritykset kuitenkin epäonnistuivat, sillä portugalilaisten lisäksi Johoren sulttaanikunta joutui kilpailemaan pohjoissumatralaista Acehin sulttaanikuntaa vastaan, joka myös havitteli Malakan sulttaanikunnalta jääneitä alueita itselleen. Acehin vallan kasvaessa pohjoisen sulttaanikunnat Perak, Pahang ja Kedah joutuivat acehlaisten alaisuuteen, ja 1600-luvulle tultaessa ne olivat luisuneet pois Malakka-Johoren hallitsijoiden otteesta. Johore joutui jopa liittoutumaan portugalilaisten vihollistensa kanssa sodassa Acehia vastaan, vuonna 1568.


title: Johoren sulttaanikunta

text: Acehlaiset tekivät sulttaani Iskandar Mudan hallituskaudella vuosina 1607-1636 ryöstöretkiä Malakan niemimaalla myös Johoreen Acehin vallan vahvistamiseksi. Portugalilaisia Aceh ei kuitenkaan pystynyt kukistamaan. 1600-luvulla alueelle saapuivat myös hollantilaiset. Johore liittoutui hollantilaisten kanssa vuonna 1641, kun hollantilaiset ajoivat portugalilaiset pois Malakan niemimaalta.


title: Johoren sulttaanikunta

text: Hollannin Itä-Intian kauppakomppanian vallattua suuria alueita Malaijien saaristossa Malakan niemimaalle virtasi bugislaisia siirtolaisia Sulawesiltä. Niemimaalle tuli myös siirtolaisia toisesta suunnasta, kun sumatralaiset minangkabaut levittäytyivät mantereen puolelle.


title: Johoren sulttaanikunta

text: Johore kärsi 1600-luvun lopulla sisäisistä kiistoista, joita ulkomaalaiset käyttivät hyväkseen. Vuonna 1699 maan ylimykset murhasivat maan kieroutuneen sulttaani Mahmudin. Sulttaanin murhasta sai alkunsa erikoinen tapahtumaketju. Mahmud oli Malakka-Johoren kuningassuvun viimeinen jäsen ja häntä seurasi sulttaanina pääministeri eli "bendahara", Abdul Jalil. Johoren ylhäisö oli kuitenkin niin tyytymätön maan asioiden tilaan, että Abdul Jalilin tilalle onnistui nousemaan sulttaaniksi sumatralainen minangkabau-ruhtinas Raja Kecil, jonka onnistui nousta valtaan vuonna 1717 väittäen olevansa murhatun sulttaani Mahmudin poika.


title: Johoren sulttaanikunta

text: Minangkabaupäällikön valtaa eivät taas hyväksyneet bugisit. Bugis-johtaja Daing Parani liittoutui syrjäytetyn Abdul Jalilin kanssa ja pakotti lopulta Raja Kecilin pakenemaan Johoresta. Hänen tilalleen sulttaaniksi nousi Abdul Jalilin poika Sulaiman. Todellista valtaa Johoressa käyttivät kuitenkin bugis-siirtolaiset. Maan uuden dynastian pääpaikka ei sijainnut myöskään Malakan niemimaan mantereella, vaan Riausaarilla, jotka nykyisin kuuluvat Indonesiaan.


title: Johoren sulttaanikunta

text: Riausaaret kukoistivat bugishallinnon alaisuudessa ja saarista tuli merkittävä gambiirin viljelyalue. Vuonna 1784 hollantilaiset valtasivat Riaun ja valtakunta jakautui kahtia.


title: Johoren sulttaanikunta

text: 1800-luvun alussa Britannia alkoi myös havitella itselleen vahvempaa jalansijaa Kaakkois-Aasiassa. Brittiläinen Thomas Stamford Raffles etsi uutta kauppatukikohdan paikkaa Malakan niemimaan eteläkärjestä. Aluetta hallitsi Johoren sulttaani, jolta Raffles hankki oikeuden perustaa uusi kauppatukikohta Singaporen saarelle, vuonna 1819. Samaan aikaan Johoressa oli käynnissä vallanperimyskiista. Raffles hankki oikeuden Singaporeen sulttaani Tengku Husseinilta. Hänen valtaansa ei kuitenkaan tunnustettu, sillä Britannia ja Hollanti olivat jo tunnustaneet sulttaaniksi edellisen sulttaanin nuoremman pojan Abdul Rahmanin. Raffles ryhtyi kuitenkin tukemaan vanhempaa poikaa Husseinia, jonka hän julisti Johoren lailliseksi sulttaaniksi.


title: Johoren sulttaanikunta

text: Singaporen perustamisen jälkeen Johoren eteläpuolelle kasvoi nopeasti merkittävä brittiläinen kauppatukikohta. Johoren hallitsijat liittoutuivat yhä vahvemmin Singaporen brittien kanssa ja ottivat etäisyyttä bugiseihin, jotka olivat kaapanneet vallan Johoressa 1700-luvulla. 1870-luvulla Brittiläiset perustivat Malakan niemimaalle olojen vakauttamiseksi Liittoutuneiden malaijivaltioiden valtioliiton, johon Johor ei kuitenkaan liittynyt. Johor piti kiinni itsenäisyydestään ja maa säilyi liittotumattomana. Johoreen nimettiin kuitenkin brittiläinen neuvonantaja vuonna 1914. Toisen maailmansodan jälkeen Johor liittyi Malaijan federaatioon ja sulttaanikunnasta muodostettiin maan osavaltio Johor.


title: HMS Chequers

text: HMS Chequers (viirinumero ?) oli Britannian Kuninkaallisen laivaston Ch-luokan hävittäjä.


title: HMS Chequers

text: Alus tilattiin Scotts Shipbuilding and Engineering Companyltä Greenockista. Sen köli laskettiin 4. toukokuuta 1943 ja alus laskettiin vesille 30. lokakuuta 1944. Alus valmistui 28. syyskuuta 1945.


title: HMS Chequers

text: Alus myytiin romutettavaksi 23. heinäkuuta 1966.


title: HMS Cheviot

text: HMS Cheviot (viirinumero ?) oli Britannian Kuninkaallisen laivaston Ch-luokan hävittäjä.


title: HMS Cheviot

text: Alus tilattiin Alexander Stephen and Sonsilta Linthousesta. Sen köli laskettiin 27. huhtikuuta 1943 ja alus laskettiin vesille 2. toukokuuta 1944. Alus valmistui 11. joulukuuta 1945.


title: HMS Cheviot

text: Alus siirrettiin maaliskuussa 1960 koululaivaksi Rosythiin ja se myytiin romutettavaksi 22. lokakuuta 1962.


title: HMS Chevron

text: HMS Chevron (viirinumero R51) oli Britannian Kuninkaallisen laivaston Ch-luokan hävittäjä.


title: HMS Chevron

text: Alus tilattiin Alexander Stephen and Sonsilta Linthousesta. Sen köli laskettiin 18. maaliskuuta 1943 ja alus laskettiin vesille 23. helmikuuta 1944. Alus valmistui 23. elokuuta 1945.


title: HMS Chevron

text: Alus myytiin romutettavaksi joulukuussa 1969.


title: HMS Chieftain

text: HMS Chieftain (viirinumero ?) oli Britannian Kuninkaallisen laivaston Ch-luokan hävittäjä.


title: HMS Chieftain

text: Alus tilattiin Scotts Shipbuilding and Engineering Companyltä Greenockista. Sen köli laskettiin 27. kesäkuuta 1943 ja alus laskettiin vesille 26. helmikuuta 1945. Alus valmistui 7. maaliskuuta 1946.


title: HMS Chieftain

text: Alus muutettiin miinalaivaksi ja se myytiin romutettavaksi 20. maaliskuuta 1961.


title: HMS Chivalrous

text: HMS Chivalrous (viirinumero ?) oli Britannian Kuninkaallisen laivaston Ch-luokan hävittäjä.


title: HMS Chivalrous

text: Alus tilattiin William Denny and Brothersilta Dumbartonista. Sen köli laskettiin 27. marraskuuta 1943 ja alus laskettiin vesille 22. kesäkuuta 1945. Alus valmistui 13. toukokuuta 1946.


title: HMS Chivalrous

text: Alus myytiin 1954 Pakistanille, joka liitti sen laivastoonsa nimellä "Taimur".


title: Heksoosit

text: Heksoosit ovat monosakkarideja, joiden rakenteessa on kuusi hiiliatomia. Heksoosien yleinen rakenne voidaan esittää muodossa CHO. Heksoosit voidaan jakaa ketoheksooseihin ja aldoheksooseihin sen perusteella sisältävätkö ne ketoneille vai aldehydeille tunnusomaisen funktionaalisen ryhmän.


title: Heksoosit

text:
Aldoheksoosit sisältävät aldehydiryhmän. Aldoheksoosien rakenteessa on neljä asymmetristä hiiliatomia, joten eri stereoisomeereja on 16 eli 8 diastereomeeria. Aldoheksooseihin kuuluvat monosakkaridit ovat alloosi, altroosi, glukoosi, mannoosi, guloosi, idoosi, galaktoosi ja taloosi. Jokaisella näistä sokereista on - ja -konformaatiot.
Ketoheksoosit sisältävät avoketjuisena ketoneille tunnusomaisen ryhmän. Ketoheksoosien rakenteessa on vain kolme asymmetristä hiiliatomia, jolloin stereoisomeereja on 8 ja diastereomeereja on 4. Ketoheksooseihin kuuluvat fruktoosi, psikoosi, sorboosi ja tagatoosi.Jokaisella näistä monosakkarideista on - ja -konformaatiot.
Heksoosit eivät esiinny liuoksissa yleensä avoketjuisena vaan rengasrakenteisena hemiasetaalina tai -ketaalina. Aldoheksoosit muodostavat tyypillisimmin kuusiatomisen renkaan sisältävän pyranoosin, mutta voivat muodostaa myös viisiatomisen renkaan sisältävän furanoosin. Ketoheksoosit muodostavat yleensä furanoosin.


title: HMS Childers (R91)

text: HMS Childers (viirinumero R91) oli Britannian Kuninkaallisen laivaston Ch-luokan hävittäjä.


title: HMS Childers (R91)

text: Alus tilattiin William Denny and Brothersilta Dumbartonista. Sen köli laskettiin 27. marraskuuta 1943 ja alus laskettiin vesille 27. helmikuuta 1945. Alus valmistui 19. joulukuuta 1945.


title: HMS Childers (R91)

text: Alus myytiin romutettavaksi 22. syyskuuta 1963.


title: Tengku Hussein

text: Tengku Hussein, virallisesti sulttaani Hussein Mua'zzam Shah ibni Mahmud Shah Alam (1776–5. syyskuuta 1835) oli Johoren sulttaanikunnan 18. sulttaani 1819–1835.


title: Tengku Hussein

text: Johoren sulttaanikunta oli ajautunut kruununperimyskiistaan 1819. Britannia ja Hollanti olivat jo virallisesti tunnustaneet kuolleen sulttaanin nuoremman pojan Abdul Rahmanin uudeksi sulttaaniksi, kun sir Thomas Stamford Raffles asettui tukemaan vanhempaa poikaa Tengku Husseinia. Rafflesin tavoitteena oli vahvistaa Britannian asemaa Malakan salmessa, sillä britit olivat 1816 joutuneet luovuttamaan Jaavan hollantilaisille. Raffles julisti Tengku Husseinin Johoren lailliseksi sulttaaniksi. Uusi sulttaani ja Raffles allekirjoittivat samalla sopimuksen, joka antoi Englannin Itä-Intian kauppakomppanialle oikeuden perustaa kauppa-aseman Singaporeen.


title: Babur (täsmennyssivu)

text: Babur tarkoittaa seuraavia asioita:


title: Ortografinen projektio (kartografia)

text: Ortografinen projektio on tasoprojektioiden ryhmään kuuluva karttaprojektio. Stereografisen ja gnomonisen projektion tavoin se kuuluu perspektiivisiin projektioihin, joissa pallonpinta ajatellaan projisoiduksi sitä sivuavalle tasopinnalle. Ortografisessa projektiossa näköpisteen ajatellaan olevan äärettömän kaukana. Se siis näyttää pallonpuoliskon sellaisena kuin se näyttäisi kaukaa avaruudesta katsottuna, jolloin horisonttia vastaa maapallon isoympyrä. Alueiden muodot ja pinta-alat vääristyvät huomattavasti varsinkin kartan reunoilla, mutta mikäli kartan keskipiste on navalla, etäisyydet leveyspiiriä pitkin tulevat kuvatuiksi oikeassa suhteessa.


title: Ortografinen projektio (kartografia)

text: Ortografinen projektio tunnettiin jo antiikin aikana, ja sen käyttö kartografiassa on hyvin dokumentoitu. Hipparkhos käytti projektiota 2. vuosisadalla eaa. määrittääkseen tähtien nousu- ja laskupaikat. Noin vuonna 14 jaa. roomalainen insinööri Marcus Vitruvius Pollio käytti tätä projektiota rakentaakseen aurinkokelloja ja määrittääkseen auringon aseman.


title: Ortografinen projektio (kartografia)

text: Vitruvius ilmeisesti myös antoi projektiolle nimen ortografinen, mikä tulee kreikan kielen sanoista "orthοos" (, suora) ja "graphē" (, piirustus). Siitä on kuitenkin käytetty myös nimeä "analemma", joka merkitsee leveys- ja pituuspiirit osoittavaa aurinkokelloa, ja tämä nimitys oli yleisesti käytössä, kunnes antwerpenilainen François d'Aguilon otti jälleen käyttöön nykyisen nimen vuonna 1613.


title: Ortografinen projektio (kartografia)

text: Vanhimmat säilyneet tässä projektiossa tehdyt kartat ovat karttapalloa esittäviä puupiirustuksia vuosilta 1509 (tekijä tuntematon), 1533 ja 1551 (Johannes Schöner) sekä 1524 ja 1551 (Apian). Ne olivat karkeatekoisia. Paljon tarkemman kartan laati renessanssiajan yleisnero Albrecht Dürer, ja se ilmestyi Johannes Stabiuksen toimittamana vuonna 1515.


title: Ortografinen projektio (kartografia)

text: Avaruusaluksista käsin otetut valokuvat Maasta ja muista planeetoista ovat viime aikoina tehneet tämän projektion uudelleen suosituksi tähtitieteessä ja planeettojen tutkimuksessa.


title: Ortografinen projektio (kartografia)

text: Ortografisen projektion matemaattiset kaavat voidaan johtaa trigonometrian avulla. Ne voidaan ilmoittaa pallopinnan pisteen leveysasteen ("λ") ja pituusasteen ("φ") avulla. Oletetaan, että pallon säde on "R" ja projektion origo on ("λ", "φ"), toisin sanoen näköpisteen ajatellaan olevan maapallon sen kohdan yläpuolella, jonka leveysaste on "λ" ja pituusaste "φ". Tällöin maanpinnan jokainen piste, jonka leveysaste on "λ" ja pituusaste "φ", kuvautuu tason pisteeseen "x", "y" , jonka koordinaatit ovat:


title: Ortografinen projektio (kartografia)

text: Paikkakunnat, joiden etäisyys projektion keskipisteestä on enemmän kuin puolet maapallon ympärysmitasta, eivät näy kartassa. Ne voidaan sulkea pois laskemalla kunkin pisteen kulmaetäisyys "c" tästä keskipisteestä seuraavasti:


title: Ortografinen projektio (kartografia)

text: Piste ei näy kartassa, jos formula_3 on negatiivinen.


title: Ortografinen projektio (kartografia)

text: Käänteiset kaavat ovat:


title: Ortografinen projektio (kartografia)

text: missä


title: Ortografinen projektio (kartografia)

text: Jos nämä käänteiset kaavat ohjelmoidaan tietokoneelle esimerkiksi C:llä, C++:lla tai Fortranilla, on suositeltavaa käyttää kahden muuttujan funktiota atan2 arkusfunktioiden asemesta. Tämä takaa, että ortografinen projektio saa kaikissa tapauksissa oikean etumerkin.


title: Ortografinen projektio (kartografia)

text: Laajemmassa merkityksessä ortografiseksi voidaan sanoa mitä tahansa projektiota, jossa näköpisteen ajatellaan olevan äärettömän kaukana ja projektioviivat sen vuoksi ovat yhdensuuntaisia. Tällä tavoin pallopinta voidaan ajatella projisoiduksi mille tahansa pinnalle, esimerkiksi lieriön pinnalle. Jos tällöin lieriön akseli yhtyy pallon akseliin, saadaan kartta, jossa alueiden muodot vääristyvät vain napojen läheisyydessä. Tällainen karttaprojektio on Lambertin oikeapintainen lieriöprojektio.


title: Antti Viskari

text: Antti Viskari (1. toukokuuta 1928 – 4. kesäkuuta 2007) oli suomalainen kestävyysjuoksija. Hän voitti Bostonin maratonin vuonna 1956. Hän saavutti SM-hopeaa maratonilla vuonna 1961 sekä SM-pronssia 10 000 metrillä vuosina 1952 ja 1953 sekä maratonilla vuonna 1960.


title: Edelfelt (suku)

text: Edelfelt on ruotsalainen aatelisuku, joka on ollut edustettuna myös Suomen aatelissa.


title: Edelfelt (suku)

text: Suku on lähtöisin Itä-Götanmaalta. Sen kantaisä, ratsumestari Johan Palm (1637–1700) aateloitiin vuonna 1688 nimellä "Edelfelt" ja esiteltiin seuraavana vuonna Ruotsin ritarihuoneelle aatelisena sukuna numero 1129. Edelfeltit tunnettiin sotilassukuna. Arkkitehti Carl Albert Edelfelt, joka kuului äitinsä puolelta Benzelstierna-sukuun, muutti vuonna 1833 isänsä kuoltua 14-vuotiaana Suomeen enonsa luokse. Hänet naturalisoitiin Suomen aateliin vuonna 1864 ja Edelfelt-suku esiteltiin Suomen ritarihuoneelle aatelisena sukuna numero 237. Vaakunaselitykseen pujahti tuolloin pieni virhe, jonka vuoksi suvun suomalainen haara käytti aluksi erilaista aatelisvaakunaa kuin ruotsalainen.


title: Edelfelt (suku)

text: Suvun suomalainen haara sammui mieslinjalta vuonna 1910 ja lopullisesti vuonna 1934. Ruotsissa suku sammui mieslinjalta 1933 ja naislinjalta 1967, mutta vuonna 1896 Ranskaan muuttanut sukuhaara on yhä elossa.


title: Hoxtonin rautatieasema

text: Hoxtonin rautatieasema on London Overgroundin asema Hackneyn alueella Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Lontoon matkakortin maksualueilla 1 ja 2. Asema on avattu huhtikuussa 2010.


title: Hoxtonin rautatieasema

text: Hoxtonin asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.


title: Mikko Hakko

text: Mikko Hakko (1884 Laihia – 1946 Oulunsalo) oli suomalainen kiertokoulunopettaja, poliisi, maanviljelijä, kunnallinen luottamushenkilö ja runoilija . Hänen vaimonsa oli Maria Elisa s. Kauppi (1882 Laihia – 1946 Oulunsalo) ja heillä oli neljä lasta.


title: Mikko Hakko

text: Hakko kirjoitti runoja oululaisiin Kaiku, Liitto ja Kaleva -sanomalehtiin sekä Alkuopetus-lehteen. Hän suomensi myös uudelleen Maamme-laulun ja Viktor Rydbergin Ateenalaisten laulun, mutta kumpikaan suomennos ei tullut laajemmalti tunnetuksi.


title: Mikko Hakko

text:
Nimimerkkejä: MH ja ..kko ...kko
Viitteet


title: Frans Nuupala

text: Frans Adolf Nuupala (22. lokakuuta 1868 Tyrvää – talvella 1916 tai 1917) oli suomalainen filosofian maisteri ja 1900-luvun alussa toimineen Maalaistyöväen puolueen perustaja.


title: Frans Nuupala

text: Nuupalan vanhemmat olivat Nuupalan rusthollin omistaja, maanviljelijä Juho Kristian Topi ja Johanna Reku. Hän pääsi ylioppilaaksi Porin lyseosta 1891 ja opiskeli Helsingin yliopistossa valmistuen filosofian kandidaatiksi ja maisteriksi 1895. Nuupala omisti veljensä jälkeen Nuupalan rusthollin 1897–1900.


title: Frans Nuupala

text: Nuupalan oli monipuolinen ja menestyksekäs yhteiskunnallinen toimija 1894–1901, kunnes hän 33-vuotiaana lähti mukaan sortokauden politiikkaan. Bobrikoffilaiseksi luettu Nuupala joutui kansallismielisten ajojahdin kohteeksi, erotettiin Helsingin yliopistosta 1903 ja karkotettiin Helsingistä. Nuupala pyrki palauttamaan maineensa ja kirjoitti näistä tapahtumista vuonna 1905 muistelmat, jotka jäivät kuitenkin tuolloin julkaisematta.


title: Frans Nuupala

text: Nuupala perusti ensimmäisten eduskuntavaalien edellä "Maalaistyöväen puolueen", koska hänen mielestään sosialidemokraatit ajoivat vain kaupunkityöväestön asiaa. Maalaistyöväen puolueella ja Nuupalan vaaliliitolla oli ehdokkaita vuosien 1907, 1908, 1909 ja 1910 eduskuntavaaleissa, mutta puolue ei päässyt eduskuntaan.


title: Frans Nuupala

text: Tuleva sosialidemokraattien voimahahmo Väinö Tanner seurasi Frans Nuupalan poliittisia pyrkimyksiä vuoden 1907 eduskuntavaalien alla toimiessaan itse lehtimiehenä Porissa ja ollessaan itsekin kansanedustajaehdokkaana. Vuonna 1948 ilmestyneessä muistelmateoksessaan "Nuorukainen etsii sijaansa yhteiskunnassa" Tanner kirjoitti Nuupalasta vähätellen ja halveksivaan sävyyn. Tannerin mukaan "voisi ehkä sanoa, että Nuupala oli tämän maan ensimmäinen kansallissosialisti". Tannerin elämäkerran kirjoittajan Jaakko Paavolaisen mukaan Tanner ja SDP suhtautuivat Nuupalaan kuitenkin paljon vakavammin kuin Tannerin muistelmat antoivat ymmärtää. Nuupalan ja Maalaistyöväen Puolueen pelättiin ryöstävän SDP:lta maaseudun runsaslukuisen vähäosaisen väestön ääniä.


title: Frans Nuupala

text: Nuupala muutti 1911 Inkerinmaalle ja toimi siellä omalaatuisena kiertelevänä puhujana. Hänet vangittiin heinäkuussa 1913 syytettynä luvattoman saarnatoimen harjoittamisesta. Nuupala oli elämänsä loppuun saakka henkikirjoitettu kotipitäjäänsä Tyrväälle. Hänen tarkka kuolinajankohtansa ei ole tiedossa. Tyrvään seurakunnan kirkonkirjoihin on tehty lyijykynällä merkintä, jonka mukaan Nuupala kuoli Inkerinmaalla vuonna 1916. Nuorisoseuraliikkeen historian kirjoittajan Jaakko Nummisen mukaan Nuupala "sai surmansa vuonna 1917 selvittämättömissä olosuhteissa". Tuon ajan inkeriläisissä sanomalehdissä Nuupalan kuolemaa ei mainita lainkaan. Eri lähteistä on saatu tieto, jonka mukaan Nuupalan ruumiinsiunauksen toimitti Axel Kajanti. Kajanti toimi pappina Inkerin Skuoritsassa vuosina 1912–1916 ja Venjoella vuosina 1916–1919 ja myöhemmin Lohjan kirkkoherrana.


title: Haggerstonin rautatieasema

text: Haggerstonin rautatieasema on London Overgroundin asema Hackneyn alueella Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Lontoon matkakortin maksualueella 2. Asema on avattu huhtikuussa 2010.


title: Haggerstonin rautatieasema

text: Haggerstonin asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.


title: Shoreditch High Streetin rautatieasema

text: Shoreditch High Streetin rautatieasema on London Overgroundin asema Hackneyn ja Tower Hamletsin alueiden rajalla Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Lontoon matkakortin maksualueella 1. Asema on avattu huhtikuussa 2010.


title: Shoreditch High Streetin rautatieasema

text: Shoreditch High Streetin asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.


title: WTA Tour Championships 2012

text: WTA Tour Championships pelattiin 23. – 28. lokakuuta 2012 Istanbulissa, Turkissa. Turnaus käytiin Sinan Erdem Dome -areenalla.


title: WTA Tour Championships 2012

text: Puolustava mestari Petra Kvitová jätti turnauksen kesken ensimmäisen ottelunsa jälkeen virustaudin vuoksi. Hänen tilalleen tuli Samantha Stosur. Turnauksen kaksinpelin voitti Serena Williams, joka päihitti loppuottelussa Marija Šarapovan.


title: Laiskurit

text: Laiskurit (Bucconidae) on tikkalintujen lahkoon kuuluva heimo.


title: Laiskurit

text: Laiskurit ovat pieniä tai keskikokoisia lintuja. Niillä on suuri pää, lyhyet, pyöreäpäiset siivet, tukeva vartalo, lyhyet jalat ja kapea pyrstö.


title: Laiskurit

text: Laiskureita elää Väli- ja Etelä-Amerikassa.


title: Aleksandr Ziloti

text: Aleksandr Iljitš Ziloti (; 9. lokakuuta 1863 Harkova, Venäjän keisarikunta – 8. joulukuuta 1945 New York, Yhdysvallat) oli venäläinen pianisti, säveltäjä ja kapellimestari, Sergei Rahmaninovin serkku.


title: Aleksandr Ziloti

text: Aleksandr Ziloti syntyi Harkovassa nykyisen Ukrainan alueella. Hän opiskeli pianonsoittoa Moskovan konservatoriossa Nikolai Zverevin ja Nikolai Rubinšteinin johdolla; musiikinteoriaa hänelle opettivat muiden muassa Sergei Tanejev ja Pjotr Tšaikovski. Hän valmistui konservatoriosta vuonna 1881 ja siirtyi Weimariin jatkamaan opintojaan Franz Lisztin yksityisoppilaana (1883–1886). Hän opetti Moskovan konservatoriossa vuosina 1888–1891 (oppilaana muiden muassa Aleksandr Goldenveizer ja Sergei Rahmaninov) ja esiintyi pianotaiteilijana Euroopassa 1891–1900.


title: Aleksandr Ziloti

text: Kapellimestarina Ziloti työskenteli ensin Moskovassa (1901–1903) ja sen jälkeen Pietarissa (1903–1917). Vuonna 1918 Ziloti nimitettiin Mariinski-teatterin intendentiksi, mutta hän pakeni Neuvosto-Venäjältä perheineen Suomen kautta Englantiin ja vuonna 1921 siirtyi New Yorkiin. Vuosina 1925–1942 hän opetti Juilliard-musiikkikoulussa ja esiintyi satunnaisesti pianistina.


title: Aleksandr Ziloti

text: Ziloti tuli tunnetuksi ennen kaikkea uuden ranskalaisen ja venäläisen musiikin tulkitsijana, ja häntä pidetään yhtenä Lisztin pianokoulukunnan merkittävimmistä edustajista. Hän esitti ja johti useita kantaesityksiä. Lisäksi hän laati noin 200 pianotranskriptiota. Ziloti vieraili Helsingissä vuosina 1900, 1905 ja 1920.


title: Marraskuun harmaa valo

text:
Marraskuun harmaa valo on Anssi Mänttärin ohjaama elokuva vuodelta 1993.
Mänttärillä oli suunnitteilla toinen elokuva, mutta rahoittajat vetivät tukensa pois, ja niin hän tarttui vanhaan ideaansa Tallinnassa tehtävästä elokuvasta. Näyttelijät ovat pääosin virolaisia, samoin muut tekijät, ja siksi elokuvan tuotantokustannukset olivat merkittävästi normaalia pienemmät.


title: Marraskuun harmaa valo

text: Aikalaisvastaanoton määrä oli vähäinen, eikä se ollut kovin innostunutta, mutta eräässä kritiikissä elokuvaa pidetään Mänttärin parhaana. Elokuvan ilmeettömyys ja ankeus saa toiselta kriitikolta nuhteet, toinen taas näkee sen kuvastavan syvää pessimismiä.


title: Woodlands (Singapore)

text: Woodlands, joskus myös Woodlands New Town on yksi Singaporen lähiöistä. Se sijaitsee Singaporen pääsaaren pohjoisosassa. Nimestään ( eli "metsämaa") huolimatta siellä ei ole yhtään metsää. Se on Singaporen portti Malesiaan, sillä Woodlandsin kärjestä lähtee pengertie salmen yli Malesian puolelle. Alueella on lähinnä asuinrakennuksia. Niiden lisäksi siellä on yksi puisto ja Causeway Point -niminen suuri ostoskeskus.


title: Woodlands (Singapore)

text: Woodlandsissa on kolme Mass Rapid Transit- eli MRT-asemaa: Marsiling, Woodlands ja Admiralty, jotka kaikki ovat North South Line -linjalla. Rakenteilla olevan Thomson-East Coast Linen myötä asemia tulee kaksi lisää.


title: Woodlands (Singapore)

text: Tekninen ammattikorkeakoulu Republic Polytechnic sijaitsee Woodlandsissa. Siellä toimii myös urheilupainotteinen sisäoppilaitos Singapore Sports School.


title: Onnea kohti

text: Onnea kohti () on vuonna 1950 julkaistu Ingmar Bergmanin ohjaama elokuva.


title: Kristillinen opetus

text: Kristillinen opetus () on kirkkoisä Augustinuksen kirjoittama kristillinen teologinen teos. Se kuvaa, kuinka Raamattua tulee tulkita ja opettaa. Samalla Augustinus käsittelee laajalti muun muassa eksegetiikan periaatteita ja retoriikkaa. Teosta on pidetty ensimmäisenä antiikin "pakanallisen" retoriikan sovelluksena kristilliseen käyttöön.


title: Kristillinen opetus

text: Augustinus eli ja kirjoitti 300-luvun lopulla ja 400-luvun alussa. Teoksen "Kristillinen opetus" ensimmäiset kolme kirjaa hän kirjoitti vuonna 397. Kolmannen kirjan loppuosan ja neljännen kirjan hän lisäsi vuonna 426. Teoksen kirjoittamalla Augustinus asetti kristityille opettajille ja saarnaajille kolme tehtävää: löytää totuus Raamatusta, opettaa tätä totuutta, sekä puolustaa tätä totuutta silloin, kun sitä vastaan hyökätään.


title: Kristillinen opetus

text: "Kristillinen opetus" toimi kristillisen hermeneutiikan ja eksegetiikan perustana läpi keskiajan Aleksandrian koulukunnan teosten ohella. Se oli myös osaltaan muodostamassa kristillisen opetusohjelman runkoa 1600-luvulle saakka. Se hyväksyi ja jopa suositteli antiikin pakanallisen tieteen perinnön ottamista osaksi kristillistä opetusohjelmaa niitä vastaan, jotka pitivät tällaista turhana tai jopa haitallisena.


title: Kristillinen opetus

text: Augustinuksen teos koostuu esipuheen lisäksi neljästä kirjasta. Aiheiden puolesta Augustinus jakoi sisällön heti teoksen alussa kahteen osaan, niin että ensimmäiset kolme kirjaa käsittelevät Raamatun tulkitsijan tarvitsemaa menetelmää ja neljäs kirja opitun oikeanlaista esittämistä kuulijoille.


title: Kristillinen opetus

text: Esipuhe esittää vastauksen niille, jotka saattaisivat vastustaa Augustinuksen pyrkimystä tarjota sääntöjä Raamatun tulkinnalle. Augustinus esittää kolme mahdollista vastalausetta: niiltä, jotka eivät ymmärrä hänen ohjeitaan; niiltä, jotka eivät osaa hyödyntää hänen ohjeitaan; ja niiltä, jotka jo uskovat olevansa valmiita tulkitsemaan Raamattua. Ensimmäiseen kahteen hän vastaa, ettei häntä voida pitää vastuullisena muiden kyvyttömyydestä ymmärtää.


title: Kristillinen opetus

text: Tämän jälkeen Augustinus vastaa kolmanteen vastalauseeseen. Jos joku todella jo ymmärtää Raamattua, hän on Augustinuksen mukaan saanut suuren siunauksen. Hän kuitenkin muistuttaa, että kielikin opitaan toisilta ihmisiltä, ei suoraan Jumalalta. Näin Jumala on luonut ihmiset oppimaan toisiltaan ja meidän tulisi tehdä se nöyrinä. Kaikki hyvä opetus on lopulta peräisin Jumalalta. Kyky ymmärtää epäselvyyttä pyhissä kirjoituksissa on näin lahja Jumalalta.


title: Kristillinen opetus

text: Kirja I käsittelee nautintoa, hyötykäyttöä, tulkintaa ja erilaisten kristillisten oppien suhdetta näihin käsitteisiin. Augustinus aloittaa tekstin merkityksen löytämisestä. Tämän käsittelyn hän laajentaa platonilaiseen ajatukseen asioista ja merkeistä. Merkit symboloivat asioita, mutta myös ne ajatellaan asioiksi, koska ne edustavat merkitystä. Ne saavat merkityksensä sitä kautta, että niitä toistetaan ja ne ovat levinneet läpi yhteiskunnan.


title: Kristillinen opetus

text: Jotkut asiat ovat sellaisia, että niistä nautitaan (latinaksi "frui"); jotkut taas sellaisia, että niitä käytetään hyväksi ("uti"). Ensin mainitut ovat niitä, joita pidämme hyvinä itsessään; viimeksi mainitut ovat niitä, jotka ovat hyviä suhteessa johonkin muuhun. Ainoa nautittava asia on Jumala. Kaikki muut asiat, mukaan lukien muut ihmiset, ovat hyödyksi tavoiteltaessa tätä nautinnon oikeaa päämäärää. Jos joku käyttää hyödyksi sellaista, mistä tulee nauttia, tai päin vastoin, hän ei rakasta oikealla tavalla. Nautinnon ja hyödyn käsittely johtaa pohdiskeluihin motivaatiosta, sanan tulemisesta lihaksi, ja ihmiskunnasta Jumalan kuvana.


title: Kristillinen opetus

text: Kirja päättyy rakkauden käsittelyyn: kuinka ihmisten tulisi rakastaa Jumalaa; kuinka Jumalan rakkaus ilmenee siinä miten hän käyttää ihmisiä; ja kuinka ihmiset voivat ymmärtää Jumalan rakkautta Raamatun, uskon ja laupeudentöiden kautta. Augustinus myös katsoo, että ne jotka ajattelevat ymmärtävänsä Raamattua, mutta eivät tulkitse sen heijastelevan laupeutta ja rakkautta, eivät todella ymmärrä sitä.


title: Kristillinen opetus

text: Kirja II käsittelee tuntemattomia merkkejä, määrittelee ne ja esittää menetelmiä Raamatun ymmärtämiseksi. Epäselviin merkkeihin kuuluvat tuntemattomat kirjalliset merkit ja tuntemattomat kuvaannolliset merkit. Tuntemattomat merkit ovat sellaisia, joiden merkitystä ei tunneta. Augustinus sanoo, että epäselvyys on Raamatun kirjoitusten ominaispiirre ja se on synnin seurausta: Jumala teki kirjoituksista epäselviä motivoidakseen ja haastaakseen langenneet mielemme.


title: Kristillinen opetus

text: Augustinus esittää, että Raamatun kirjoitusten tulkitsemiseen liittyvässä viisaudessa on seitsemän askelta: Jumalan pelko, uskollinen kuuliaisuus (tai usko), tieto ("scientia"), lujuus, hyvät neuvot, sydämen puhtaus sekä viisaus. Hän myös erottaa "totuuden" "logiikasta" ja katsoo, että logiikka voi johtaa epätotuuksiin. Hän sanoo, että on parempi omata totuus kuin logiikka.


title: Kristillinen opetus

text: Augustinus katsoo, että Raamatun kirjoitusten painaminen mieleen on oleellista niiden ymmärtämiselle. Kun lukija tuntee kirjoitusten kielen, tämä kykenee yrittämään epäselvien kohtien selvittämistä. Augustinus myös painottaa kirjoitusten tutkimista niiden alkukielellä, jotta vältetään epätäydellisten ja poikkeavien käännösten aiheuttamat ongelmat. Augustinus painottaa menetelmän ja hyveen merkitystä viisauden saavuttamiseksi kirjoitusten kautta. Hän analysoi myös tiedon alkuperää, järkeä, kaunopuheisuutta, laupeutta ja nöyryyttä.


title: Kristillinen opetus

text: Kirja III käsittelee sitä, kuinka tulkita epäselviä kirjallisia ja kuvaannollisia merkkejä. Augustinus kehottaa ensin erottamaan asiat merkeistä ja tämän jälkeen pyrkimään ymmärtämään tekstin kirjaimellinen merkitys (asiat asioina, ei mitään muuta). Sen selvittäminen, onko tekstissä syvempi merkitys, voidaan tehdä tunnistamalla siitä erilainen, kuvaannollisempi kirjoitustapa. Tämä voi osoittaa, että asiat ovat myös merkkejä jostakin muusta. Esimerkiksi iäkäs puu voi merkitä kirjaimellista puuta tai se voi olla symboli pitkälle elämälle (merkkinä tai allegoriana).


title: Kristillinen opetus

text: Augustinus painottaa oikeita motiiveja Raamatun kirjoitusten tulkinnassa. Hänen mukaansa on tärkeämpää rakentaa rakkautta kuin päätyä historiallisesti tai kirjaimellisesti oikeaan tulkintaan. Hän painottaa myös sitä, että nykylukijoiden tulee osata erottaa, että jotkut teot (kuten monien vaimojen pitäminen) ovat olleet sallittuja muinoin mutta eivät ole sitä enää, ja siksi ne tulee tulkita kuvaannollisesti. Tulkinnassa tulee myös ymmärtää kielikuvia, kuten ironista ja antifraasista (sanaa käytetään päinvastaisessa merkityksessä kuin yleensä) käyttöä.


title: Kristillinen opetus

text: Kirjan loppuosan (III.25.36-) Augustinus on lisännyt teokseen myöhemmin kirjan IV ohella. Se käsittelee Ticoniuksen seitsemää sääntöä Raamatun tulkitsemiseksi: Herra ja hänen ruumiinsa, Herran ruumiin kaksijakoisuus, lupaukset ja laki (tai henki ja kirjain), lajit ja suvut, ajat, kertaus, ja paholainen ja hänen ruumiinsa.


title: Kristillinen opetus

text: Kirja IV käsittelee kristillisen totuuden ja retoriikan välistä suhdetta, puhetaidon merkitystä sekä saarnaajan roolia. Kirja on lisätty teokseen kirjan III loppuosan tavoin useita vuosia teoksen alkuperäisen kokoamisen jälkeen.


title: Kristillinen opetus

text: Augustinus painottaa jälleen löytämisen ja opettamisen merkitystä Raamatun tulkitsemiselle. Hän varoittaa lukijaa siitä, ettei hän tule käsittelemään retoriikan sääntöjä; vaikka ne ovatkin hyväksyttäviä ja hyödyllisiä kristilliselle puhujalle, ne voidaan helposti oppia muualta. Kaunopuheisuus on taito, jota voidaan käyttää sekä hyvään että pahaan, ja sitä tulisi käyttää viisauden palvelemiseen. Saarnaajan ei siis tarvitse välttämättä olla kaunopuheinen vaan viisas. Kaunopuheisuus voi kuitenkin parantaa kykyä opettaa viisautta. Retoriikan oikeana tavoitteena on näin viisauden opettaminen kaunopuheisuuden avulla.


title: Kristillinen opetus

text: Tämän jälkeen Augustinus analysoi puhetaidon ja opettamisen suhdetta ja käsittelee samalla erilaisia tyyliseikkoja, inspiraation merkitystä sekä väitettä, että kaunopuheisuus ja opettaminen ovat kummatkin arvokkaita. Hän hyödyntää Ciceron näkemyksiä ja hahmottelee kolme eri tyyliä — sävyisä, kohtuullinen ja mahtava — ja kullekin sopivan asiayhteyden. Tyylien käyttö riippuu sekä aiheesta että yleisöstä.


title: Kristillinen opetus

text: Augustinus päättää teoksen käsittelemällä saarnaajan oman elämän merkitystä. Se on kaunopuheisuutta keskeisemmässä roolissa kuulijoiden vakuuttamisessa. Näin asiat (saarnaajan teot) ovat tärkeämpiä kuin merkit (saarnaajan käyttämät sanat). Rukoilu on tärkeää, jotta saarnaaja saisi Jumalalta sen viisauden, jonka hän välittää kuulijoilleen.


title: Kristillinen opetus

text: Teoksen neljäs kirja on synnyttänyt tutkijoiden parissa paljon keskustelua siitä, missä määrin Augustinus on saanut vaikutteita klassisen retoriikan säännöistä ja perinteestä ja erityisesti Cicerolta. Teoksesta voidaan löytää paljon viittauksia Ciceron ajatuksiin ja myös lainauksia häneltä, ja joidenkin tutkijoiden mukaan Augustinus onkin saanut paljon vaikutteita klassisesta retoriikasta. Toisaalta monet tutkijat ovat nähneet Augustinuksen puhuvan teoksessaan antiikin retorista perinnettä vastaan. Esimerkiksi Stanley Fish on katsonut, että Augustinus esittelee retoriikan säännöt lähinnä vain kumotakseen ne yksi toisensa jälkeen. Fishin mukaan Augustinus tekee käytännössä puhujasta itsestään täysin epäoleellisen osan puhetta sanoessaan, että saarnaajien tulee rukoilla Jumalaa laittamaan hyvä puhe heidän suuhunsa. Christine M. Sutherland on nähnyt Augustinuksen suorastaan "antiretorisena".


title: Kristillinen opetus

text: Čelica Milovanovic-Barham on pyrkinyt osoittamaan, että Augustinus yhtyy monin kohdin Ciceron näkemyksiin, mutta toisaalta myös poikkeaa niistä monin kohdin. Vaikka Augustinus katsoikin, että saarnaajalle viisaus ja selkeys ovat oleellisempia kuin tyyli ja kaunopuheisuus, hän hyväksyi Ciceron tekemän puheen jaottelun kolmenlaiseen tyyliin, sävyisä, kohtuullinen ja mahtava. Toisaalta Augustinus katsoi, ettei saarnaajalle mikään ole liian pieni asia; monet asiat voivat olla maallisesti pieniä mutta hengellisesti suuria. Siksi Augustinus kannatti Milovanovic-Barhamin mukaan eri tyylien vuorottelua ja sekoittamista samassa puheessa. Näin puhuja kykenee tuottamaan tehokkaamman puheen toisaalta kykenemällä esittämään asiansa selvästi ja paikkansapitävästi, ja toisaalta liikuttamaan kuulijoiden tunteita ylevällä tyylillä.


title: Kristillinen opetus

text: John D. Schaeffer puolestaan on painottanut sitä, että Augustinuksen retoriikan teoria tulisi nähdä sen omassa kontekstissa. "Kristillistä opetusta" ei voida tulkita samoista lähtökohdista kuin klassisen retoriikan kirjoituksia, koska se on syntynyt kokonaan toisena aikana ja suunnattu toisenlaiselle yleisölle. Augustinus ei kirjoittanut pelkästään klassista retoriikkaa vastaan, vaan pyrki yhdistämään klassisen retoriikan julkisten suullisten esitysten maailman kristilliseen uskontoon, joka perustui kirjoituksiin ja kohdistui ihmisten sisäiseen maailmaan. "Kristillinen opetus" pyrkii saattamaan klassisen retoriikan kristilliseen saarnakäyttöön.


title: Kristillinen opetus

text: Näin teos voidaan nähdä esimerkkinä kristillisen ja antiikin retorisen perinteen vuorovaikutuksesta. Augustinus katsoo, että retoriikan teorialla ja opetuksella on moraalinen sisältö, samoin kuin sofistit ja myös toisen sofistiikan edustajat olivat katsoneet, mutta toisaalta hän hylkää antiikin perinteen monella tavoin. Hänen retoriikkansa on antiikin aikaista periaatteeissaan ja rakenteeltaan, mutta sen menetelmät ja päämäärät ovat uusia.


title: Herramme vuorisaarna

text: Herramme vuorisaarna () on kirkkoisä Augustinuksen kirjoittama Matteuksen evankeliumissa esitetyn vuorisaarnan selitysteos.


title: Herramme vuorisaarna

text: Augustinus kirjoitti teoksen todennäköisesti vuonna 393. Se oli hänen viides teoksensa sen jälkeen, kun hän sai pappisvihkimyksen vuonna 391. Aiemmin hän oli kirjoittanut Vanhan testamentin kirjojen selityksiä, mutta "Herramme vuorisaarna" oli ensimmäinen, joka käsitteli Uutta testamenttia. Augustinus perustaa eksegeesinsä Matteuksen tekstistä sekä Vanhan että Uuden testamentin teksteihin ja näiden allegoriseen ja symboliseen lukutapaan. Hänellä oli selvästi pyrkimys saattaa kristillinen ajattelu yhteensopivaksi platonismin kanssa.


title: Herramme vuorisaarna

text: Augustinus on käyttänyt teoksensa lähteenä muun muassa Cyprianuksen teosta "Herran rukouksesta". Lisäksi hän on saanut vaikutteita Ambrosiukselta, Origeneeltä ja Gregorios Nyssalaiselta. Augustinus korjaili teosta myöhemmin teoksessaan "Peruutuksia" ("Retractationes").


title: Herramme vuorisaarna

text: Augustinuksen mukaan vuorisaarna pitää sisällään Jeesuksen eettisten opetusten ytimen. Augustinuksen oma tulkinta saarnasta on askeettis-mystinen. Hän katsoi, että muutamat harvat kykenevät saavuttamaan Jumalan näkemisen tässä elämässä. Hän muodostaa yhtenäisen tulkinnan vuorisaarnan autuaaksijulistuksista, Isä meidän -rukouksesta sekä sielun kohoamisesta kohti Jumalaa. Tulkinta perustuu lukuun seitsemän: kun kahdeksas autuaaksijulistus tulkitaan pelkäksi yhteenvedoksi, hän saa yhdistettyä julistukset Isä meidän -rukouksessa esitettyyn seitsemään pyyntöön ja edelleen seitsemään Jumalan lahjaan.


title: HMS Leopard (F14)

text: HMS Leopard (viirinumero F14) oli Britannian Kuninkaallisen laivaston Leopard-luokan fregatti.


title: HMS Leopard (F14)

text: Alus tilattiin 21. elokuuta 1951 vuoden 1945 laivasto-ohjelman mukaisesti Portsmouthin telakalta tilausnumerolla FA01. Sen köli laskettiin 25. maaliskuuta 1953 ja alus laskettiin vesille 23. toukokuuta 1955. Alus valmistui 30. syyskuuta 1958.


title: Metro 2033

text: Metro 2033 voi tarkoittaa seuraavia asioita:


title: Tampines

text: Tampines eli Tampines New Town on Singaporen suurin lähiö. Siellä asuu noin 238 000 asukasta 62 837 asunnossa. Se on saanut nimensä alueella kasvavan mulperikasveihin kuuluvan puulajin "Streblus elongatus" malajijinkielisen nimen "tampines" mukaan. 1970-luvulle asti alueella oli syviä hiekkakuoppia. Alueen kehittäminen kesti kymmenen vuotta. Tampines sai vuonna 1992 YK:n hyvin rakennetun elinympäristön palkinnon.


title: Herkko Pöllänen

text: Herkko Pöllänen (s. 21. heinäkuuta 1994 Helsinki) on suomalainen tennispelaaja. Hän edusti Suomea Davis Cupissa vuonna 2012. Häntä valmentavat Saku Siivonen ja Olli Leppänen. Parhaimmillaan Pöllänen on sijoittunut ATP-listalla kaksinpelissä sijalle 741 heinäkuussa 2013.


title: East Coast Park

text: East Coast Park on puisto Singaporen itärannikolla. Sen rantakaistaleen pituus on 15 km ja kokonaispinta-ala 185 hehtaaria. Puistossa käy vuosittain 7,5 miljoonaa kävijää. Puiston eri osissa on urheilu- ja harrastusmahdollisuuksia ja tilaa eväsretkille. Monet kävijät vain levähtävät palmujen katveessa katsellen merta.


title: East Coast Park

text: Puistossa järjestetään kilpaurheilutapahtumia kuten marathoneja ja Singaporen triathlon. Myös vuoden 2010 nuorten olympialaisten triathlon kilpailtiin siellä.


title: Suomi kesäparalympialaisissa 2004

text: Suomi osallistui Ateenan vuoden 2004 kesäparalympialaisiin 54 urheilijan voimin saavuttaen neljä kultaa, yhden hopean ja kolme pronssia.


title: Olipa kerran (televisiosarja)

text: Olipa kerran ("Once Upon a Time") on yhdysvaltalainen fantasiasarja, jossa satu- ja arkimaailma kohtaavat. Sarja alkoi Yhdysvalloissa vuonna 2011 ja siitä on seitsemän tuotantokautta. Suomessa sarjan esittäminen alkoi lokakuussa 2012 Nelosella. Sarjan viimeinen jakso esitettiin Yhdysvalloissa 18. toukokuuta 2018. Sarjasta on myös tehty spin-off "Once Upon a Time in Wonderland", joka perustuu löyhästi Lewis Carrollin romaaniin "Liisan seikkailut ihmemaassa".


title: Olipa kerran (televisiosarja)

text: Adam Horowitz ja Edward Kitsis saivat innoituksen luoda "Olipa kerran" -sarjan kaltaisen fantasiatarinan pian lopetettuaan työnsä "Felicity"-draamasarjan parissa vuonna 2002. He esittivät ideaa sarjasta, jossa olisi keijuja, kääpiöitä ja lapsia monille televisioyhtiöille kuitenkin tuloksetta. He aloittivat pian työskentelyn "Lost"-televisiosarjan parissa. Kitsiksen mukaan tämä antoi heille uuden näkökulman "Olipa kerran" -sarjaan.


title: Olipa kerran (televisiosarja)

text: Horowitz vaati, että jokaisen sarjaan haluavan näyttelijän olisi luettava sarjan käsikirjoitus ensin. Ginnifer Goodwin, joka näyttelee Lumikkia, oli mieltynyt rooliin, koska hän sai esittää vahvaa henkilöhahmoa. Goodwin oli juuri lopettanut näyttelemisen "Big Love" -televisiosarjassa ja oli etsinyt uutta roolia. Lumikin rakastettua, prinssi Uljasta, valittiin näyttelemään Josh Dallas. Jennifer Morrison palkattiin esittämään sarjan päähenkilöä Emma Swania. Kymmenenvuotias Jared Gilmore, joka tunnetaan osastaan "Mad Men" -sarjassa, valittiin Emma Swanin pojan Henryn rooliin. Reginan eli Pahan kuningattaren rooliin valittiin Lana Parrilla. Tittelintuuren rooliin kaavailtiin alun perinkin Robert Carlylea, mutta käsikirjoittajat eivät uskoneet hänen ikinä suostuvan rooliin. Horowitz kuvaili Carlylen ensimmäistä päivää roolissa mielettömänä. Käsikirjoittajat myös tarjosivat sinisen haltijakummin osaa Lady Gagalle, mutta eivät koskaan saaneet häneltä myöntävää vastausta.


title: Olipa kerran (televisiosarja)

text: Sarjan toisella tuotantokaudella Punahilkkaa näyttelevä Meghan Ory ja Belleä näyttelevä Emilie de Ravin ylennettiin sarjan vakituisiksi hahmoiksi. Uusina hahmoina sarjassa olivat muun muassa Sarah Bolgerin esittämä prinsessa Aurora, Jamie Chungin näyttelemä Mulan ja Kapteeni Koukku, jota näytteli Colin O’Donoghue.


title: Olipa kerran (televisiosarja)

text: Kolmannessa tuotantokaudessa Neal Cassidyn roolia näyttelevä Michael Raymond-James ylennettiin sarjan vakituisiin. Meghan Ory ei näytellyt kolmannella tuotantokaudella. Giancarlo Esposito oli sarjassa vain vierailevana hahmona, sillä hän oli sitoutuneempi rooliinsa Revolution- televisiosarjassa. Uusina hahmoina esiteltiin Robbie Kayn näyttelemä Peter Pan, Rebecca Maderin näyttelemä Lännen paha noita Zelena, Sean Maguiren näyttelemä Robin Hood sekä Rose McIverin näyttelemä Helinä-keiju.


title: Olipa kerran (televisiosarja)

text: Neljännellä tuotantokaudella uusia hahmoja olivat muun muassa "Frozen"-hahmot Elsa ja Anna (Georgina Haig ja Elizabeth Lail), Lumikuningatar/Ingrid (Elizabeth Mitchell) ja Cruella de Vil (Victoria Smurfit).


title: Olipa kerran (televisiosarja)

text: Viidennellä kaudella Zelenaa näyttelevä Rebecca Mader ja Robin Hoodia näyttelevä Sean Maguire ylennettiin sarjan vakituisiksi hahmoiksi. Uusina hahmoina nähtiin Meridaa esittävä Amy Manson, Merliniä esittävä Elliot Knight. Toukokuussa 2017 uutisoitiin että sarjasta lähtisivät kaikki muut päähenkilöt paitsi Kapteeni Koukku, Regina Mills sekä Mr Gold.


title: Olipa kerran (televisiosarja)

text:
Sarjassa on lukuisia suoria viittauksia Disneyn muuhun tuotantoon. Esimerkiksi lähes kaikki sarjan päähenkilöt ovat eri satujen päähenkilöitä. Sarjassa on myös epäsuoria viittauksia muun muassa elokuviin "101 dalmatialaista", "Aladdin" ja "Kaunotar ja hirviö".
Sarjassa on myös paljon linkittymiä muihin fiktiivisiin teoksiin. Esimerkiksi ensimmäisen tuotantokauden alussa Lumikki ja Prinssi Uljas käyttävät maagista vaatekaappia pelastaakseen lapsensa kiroukselta. Tämä nähdään usein viittauksena C. S. Lewisin teokseen "Velho ja leijona". Sarjan päähenkilöllä Millsillä on myös "Tron"-eväslaukku. Sarjassa nähdään myös viittauksia esimerkiksi teoksiin "Liisa Ihmemaassa", "Ihmemaa Oz" ja "Frankensteinin hirviö".


title: Olipa kerran (televisiosarja)

text: Joidenkin mukaan sarjassa on myös viittauksia "Lost"-televisiosarjaan. Linkittymiä nähdään muun muassa erilaisissa numeroissa ja numeosarjassa sekä joissakin tuotteissa kuten "Oceanic Airlines", "Ajira Airways" ja "MacCutcheon Whisky", jotka esiintyvät kummassakin sarjassa.


title: HMS Lynx (F27)

text: HMS Lynx (viirinumero F27) oli Britannian Kuninkaallisen laivaston Leopard-luokan fregatti.


title: HMS Lynx (F27)

text: Alus tilattiin 28. kesäkuuta 1951 vuoden 1951 laivasto-ohjelman mukaisesti John Brown and Companyltä Clydebankistä tilausnumerolla FA02. Sen köli laskettiin 13. elokuuta 1953 telakkanumerolla 679 ja alus laskettiin vesille 12. tammikuuta 1955. Alus valmistui 14. maaliskuuta 1957.


title: Mika Jämiä

text: Mika Jämiä on suomalainen toimittaja ja kansalaisaktivisti. Hän on toiminut pitkään S/v Estelle -purjelaivan kapteenina.


title: Mika Jämiä

text: Porista kotoisin oleva Jämiä on opiskellut tiedotusoppia Tampereen yliopistossa. Hän työskenteli toimittajana vuoteen 1987 saakka ja lähti sen jälkeen mukaan Uusi Tuuli ry:n Estelle-projektiin. Jämiä on ollut mukana myös Greenpeacen toiminnassa. 1980-luvun lopulta hänet muistetaan tempauksesta, jossa Jämiä roikkui Tukholmaan laivastovierailulle matkalla olleen amerikkalaisen taistelulaivan USS Iowan ankkuriketjussa.


title: Mika Jämiä

text: Jämiä toimi S/v Estellen kapteenina lokakuussa 2012 Gazan kaistalle suuntautuneella avustuspurjehduksella ja joutui Israelin viranomaisten pidättämäksi.


title: Craunpaimenkoira

text: Craunpaimenkoira ("Berger de Crau") on ranskalainen koirarotu.


title: Craunpaimenkoira

text: Craunpaimenkoira on keskikokoinen koira, jolla on tiheä, kihara karvapeite. Väritys on musta tai mustaharmaa.


title: Craunpaimenkoira

text: Rotu on nimensä mukaisesti kotoisin Camarguen vieressä sijaitsevalta Craun alueelta Bouches-du-Rhônen departementista Ranskan eteläosasta. Se paimentaa itsenäisemmin ja enemmän laumaa vartioivalla tavalla kuin esim. enemmän ohjaajan käskyistä riippuvainen bordercollie. Ko. paimennustyyli on syntynyt tarpeesta mukautua paikalliseen siirtolaidun-maatalouteen. Craunpaimenkoira on yksi barbetin elvyttämisprosessissa käytetyistä roduista.


title: Craunpaimenkoira

text: Vuodesta 2009 lähtien paikalliset maatalousjärjestöt ja yksittäiset kasvattajat ja omistajat ovat tehneet yhteistyötä Ranskan kennelliiton, Société Centrale Canine:n, kanssa rekisteröidäkseen rotutyypilliset yksilöt, kirjoittaakseen rotumääritelmän ja perustaakseen rotuyhdistyksen. Rodun harrastajat haluavat bordercollien ja työlinjaisen australiankelpien antaman esimerkin mukaan rotumääritelmän, joka painottaa käyttöominaisuuksien säilyttämisen olevan tärkeämpää kuin koiranäyttelytulokset.


title: HMS Puma (F34)

text: HMS Puma (viirinumero F34) oli Britannian Kuninkaallisen laivaston Leopard-luokan fregatti.


title: HMS Puma (F34)

text: Alus tilattiin 28. kesäkuuta 1951 vuoden 1951 laivasto-ohjelman mukaisesti Scotts Shipbuilding and Engineering Companyltä Greenockista tilausnumerolla FA04. Sen köli laskettiin 16. marraskuuta 1953 telakkanumerolla 664 ja alus laskettiin vesille 30. kesäkuuta 1954. Alus valmistui 24. huhtikuuta 1957.


title: HMS Jaguar (F37)

text: HMS Jaguar (viirinumero F37) oli Britannian Kuninkaallisen laivaston Leopard-luokan fregatti.


title: HMS Jaguar (F37)

text: Alus tilattiin 28. kesäkuuta 1951 vuoden 1951 laivasto-ohjelman mukaisesti William Denny and Brothersilta Dumbartonista tilausnumerolla FA05. Sen köli laskettiin 2. marraskuuta 1953 telakkanumerolla 1476 ja alus laskettiin vesille 30. heinäkuuta 1957. Alus valmistui 12. joulukuuta 1959.


title: Jack Harvey

text: Jack Harvey (s. 15. huhtikuuta 1993 Bassingham, Lincolnshire) on brittiläinen moottoriurheilija.


title: Jack Harvey

text: Hän kuului Mclarenin nuorten kuljettajien kehitysohjelmaan. Harvey aloitti karting-uransa 9-vuotiaana. Vasta vuonna 2006 hänelle alkoi tulla menestystä kartingissa. Hän voitti MSA Super One British -tittelin ja sekä Kartmasters Britannian Grand Prix -tittelin ICA-J-luokassa. Vuonna 2007 Harvey voitti Euroopan KF3-mestaruuden. Vuonna 2008 hän voitti Aasian ja Tyynenmeren KF2-mestaruudet.


title: Jack Harvey

text: Vuonna 2009 Harvey aloitti kilpauransa ajaen Formula BMW Eurosarjassa ajaen Fortec Motorsport -tallissa. Hän sijoittui sarjan loppupisteissä seitsemänneksi voittaen yhden kilpailun ja ajaen kahdesti paalupaikalle. Vuonna 2010 Harvey jatkoi sarjassa ottaen seitsemän voittoa, kahdeksan paalupaikkaa, seitsemän nopeinta kierrosta ja 13 palkintokorokesijoitusta. Hän sijoittui lopulta sarjan toiseksi häviten niukasti Robin Frijnsille joka vei sarjan mestaruuden. Vuonna 2011 Harvey siirtyi Britannian Formula 3-sarjaan Carlin-talliin. Hän sijoittui loppupisteissä sarjan yhdeksänneksi voittaen kauden aikana yhden kilpailun. Vuonna 2012 Harvey jatkoi sarjassa voittaen sarjan mestaruuden saavuttaen seitsemän voittoa, yhdeksän paalupaikkaa, viisi nopeinta kierrosta ja 12 palkintokorokesijoitusta. Vuonna 2013 Harvey kilpaili GP3-sarjassa ART -tallissa, jonka autolla hän ajoi voittoon kotikilpailussaan Silverstonella sekä Monzan toisessa kilpailussa. Hän sijoittui loppupisteissä sarjan viidenneksi.


title: Jack Harvey

text: Vuonna 2014 Harvey siirtyi Amerikkaan kilpailemaan Indy Lights -sarjaan.


title: Jack Harvey

text: Harvey harrastaa ammuntaa, shakkia ja juoksua. Hänen lempikuljettajansa on Michael Schumacher ja suosikkiratanaan hän pitää Macaon Guia Circuit -rataa.


title: Kysynnän tulojousto

text: Kysynnän tulojousto kertoo, miten paljon tietyn hyödykkeen kysyntä kasvaa ostajan tulojen kasvaessa. Jos kysynnän tulojousto on 0,7, se tarkoittaa, että tulojen kasvaessa 10 % henkilö ostaa tuota hyödykettä 7 % (= 10 % kertaa 0,7) enemmän.


title: Bloch MB.174

text: Bloch MB.174 oli sarjan MB.170-178 ranskalaisvalmisteinen tuotantoon päässyt kaksimoottorinen ja kolmipaikkainen monikäyttöinen lentokone. Tyyppiä käytettiin pääasiassa kevyenä pommituskoneena ja lentotiedusteluun. MB.174:ää seurasi vielä eräänä merkittävästi mainittavana MB.175, jota käytettiin lähinnä torpedopommittajana toisen maailmansodan jälkeen Ranskassa. MB.175 oli aktiivipalveluskäytössä vuoteen 1950 asti.


title: Bloch MB.174

text: Prototyyppiversio MB.170 ei päässyt tuotantoon. Päätyyppiä, MB.174 A3:a valmistettiin arviolta 50 koneyksilöä. Salamasodan syttyessä Saksan hyökätessä Ranskaan kone oli juuri saapunut rintamakäyttöön. Joitain koneyksilöitä päätyi Saksalle.


title: Bloch MB.174

text: MB.170-sarjan lentokoneet oli tarkoitettu rynnäköintiin, pommituksiin, hävittäjätehtäviin ja tiedustelutoimintaan. Humble kuvaa tyyppiä maataistelukoneena, mutta se ei ole koneen moninaisia ja toisistaan poikkeavia käyttötarkoituksia riittävästi kuvaava ilmaus. Chantin tietojen mukaan vain 56 lentokonetta valmistui koko sarjasta. Tyypillä lensi ranskalainen kirjailija, "Pikku prinssin" tekijä Antoine de Saint-Exupéry.


title: Bloch MB.174

text: Useat verkkoviitteet (ks. listaa alla) mainitsevat konetyypin lento-ominaisuuksien olleen mainioita. Lakikorkeus oli aikalaisekseen suhteellisen harvinaiset 11 000 metriä. Gnome-Rhônen tähtimoottorit antoivat parhaimmissa eli viimeisimmissä kehitysversioissa tehoa 1 100 hevosvoimaa. MB.174 A3:n huippunopeus oli 530 km/h.


title: Bloch MB.174

text: Aseistus muodostui pääasiassa eteen, taakse alas sekä ylös ampuvista MAC 1934 -tyypin 7,5 mm kaliiperin konekivääreistä. Niitä oli yhteensä seitsemän. Pommeja varhaisempi muunnos kykeni kuljettamaan 400 kg verran, mutta myöhäisempi 600 kg.


title: Bhang

text: Bhang (, , ) on Intian niemimaalla tunnettu, hampun lehdistä ja kukinnosta valmistettava juoma. Kannabiksen kasvatus ja bhangin myyminen vaatii Intiassa hallituksen luvan.


title: Serbianvuoristokoira

text: Serbianvuoristokoira ("Srpski pastirski pas") on serbialainen koirarotu, joka kuuluu laumaa vartioiviin vuoristokoiriin. Se on Serbian kennelliiton Kinoloski Savez Republike Srbije (KSS) hyväksymä, muttei vielä FCI:n tunnustama.


title: Serbianvuoristokoira

text: Serbianvuoristokoira on voimakasrakenteinen, toisinaan jopa karun ensivaikutelman antava molossityyppinen vuoristokoira. Runko on suorakaiteenmuotoinen ja voimakas antamatta kuitenkaan tanakkarakenteista vaikutelmaa. Kallo on pyöreä ja kapenee jonkin verran kasvoja kohti. Asteittain kirsua kohti kapeneva kuono on tylpän kiilanmuotoinen ja kuononselkä tasainen. Iso kirsu on väriltään joko musta tai ruskea karvapeitteen väristä riippuen. Huulten ei tule olla raskaat eikä riippuvat, ja ylähuuli peittää alahuulen vain kevyesti. Peräti kolme purentatyyppiä sallitaan: a) leikkaava purenta, b) käänteinen leikkaava purenta ja c) tasapurenta. Mantelinmuotoisten silmien väri vaihtelee karvapeitteen värin mukaan, mutta tummanruskeita arvostetaan enemmän kuin vaaleita. Kolmionmuotoiset korvat ovat asettuneet suunnilleen kuononselän ja silmien alareunan tasolle tai hieman alemmas. Niska on voimakas eikä joillain molosseilla tyypillistä löysää kaulanahkaa tule esiintyä.


title: Serbianvuoristokoira

text: Selkä on leveä, suora ja voimakas, ja rintakehä lihaksikas ja voimakas. Eturaajat ovat keskenään yhdensuuntaiset ja voimakasluustoiset, takaraajat yhdensuuntaiset ja voimakkaat olematta paksut. Tuuheakarvainen, sapelimaisen käyrä ja tyvestä erittäin paksu häntä kapenee hännänpäätä kohti. Levossa se jää selkälinjan alapuolelle. Urosten säkäkorkeus on 56–71 cm (ihanne 58–69 cm) ja narttujen 53–67 cm (ihanne 55–65 cm).


title: Serbianvuoristokoira

text:
Karvapeite on runsas, tiheä, jäykkä ja vähintään 6 cm pitkä. Se muodostaa niskan ympärille kauluksen, raajojen takaosiin pitkät "housukarvat" ja häntään tuuhean töyhtön. Pääväri on yleensä valkoinen eri värisin merkein, ja kokomusta on ainoa virheellinen väritys. Tämän ominaisuuden osalta rotu poikkeaa monista muista tyypillisistä jugoslavialaisista vuoristokoirista (bosnialaista tornjakia lukuun ottamatta) - mm. sarplaninacista, šar tipista, karstinpaimenkoirasta ja albaniansusikoirasta - jotka ovat sudenharmaita. Sen sijaan se muistuttaa enemmän bulgarialaista sarakatsaninkoiraa.
Keskipitkä ravi on rodulle tyypillisin askellaji, ja liikkeiden tulee olla harmoniset ja elegantit, vailla "nykimistä" tai selän kaareutumista liikkeiden aikana. Oikeantyyppisten työkoiran liikkeiden merkitystä korostetaan niin paljon, että huonot liikkeet alentavat automaattisesti kokonaisarvostelua näyttelykehässä koiran ulkomuodon mahdollisesta erinomaisuudesta riippumatta.
Rotu on kunnioitusta herättävä, peloton ja rohkea, mutta samalla uskollinen, rauhallinen ja hyväluonteinen. Työkoirana se on erittäin valpas ja lahjomaton, ja se luottaa täysin omistajaansa, jonka läsnä ollessa se on täysin tyyni.


title: WildFly

text: WildFly (tunnettu aiemmin nimellä JBoss AS tai lyhyemmin JBoss) on sovelluspalvelin, joka toteuttaa Java Platform, Enterprise Edition (Java EE) ohjelmistokehitysalustan. WildFly on kirjoitettu Javalla ja on siten laitteistoriippumaton: sitä voi ajaa millä tahansa Javaa tukevalla käyttöjärjestelmällä. WildFlyn on kehittänyt JBoss, joka on nykyään osa Red Hattia. WildFly on GNU Lesser General Public License ohjelmistolisenssin alainen, ja täten ilmainen, avoimen lähdekoodin ohjelmisto. Red Hat tarjoaa kuitenkin kaupallista tukea JBossiin perustuvalle JBoss Enterprise Application Platform (EAP) ohjelmistolle.


title: WildFly

text: JBoss-brändi yhdistetään yleensä sovelluspalvelimeen. Red Hatin WildFly tuoteperhe sisältää myös sanomajonon (JBoss A-MQ), palveluväylän (JBoss Fuse), datan virtualisoinnin (JBoss Data Virtualisation), data gridin (JBoss Data Grdi), sekä prosessien- (JBoss BPM Suite) ja sääntöjen (JBoss Business Rules Management Suite) hallintaan.


title: WildFly

text: Vuonna 1999 Marc Fleury aloitti avoimen lähdekoodin projektin nimeltä EJB-OSS (Enterprise Java Bean Open Source Software), joka toteutti Java 2 Enterprise Editionin (J2EE) EJB rajapinnan. Sun Microsystems pyysi projektia muuttamaan nimeään, koska EJB oli rekisteröity tavaramerkki. EJB-OSS uudelleennimettiin JBOSSiksi, ja myöhemmin JBossiksi.


title: Tiibetinvuoripeippo

text: Tiibetinvuoripeippo ("Leucosticte sillemi") on Tiibetin alueella tavattava varpuslintu. Laji muistuttaa ulkoisesti paljon rakkavuoripeippoa ("Leucosticte brandti").


title: Tiibetinvuoripeippo

text: Tiibetinvuoripeippo kuvattiin tieteelle kahdesta nykyisen Aksai Chinin alueelta, Karakorumin vuorilta syyskuussa 1929 pyydystetystä koiraspuolisesta yksilöstä. Täysikasvuinan ja nuori koiras löytyivät tasangolta 5 125 metriä merenpinnan yläpuolelta. Koska nuoren koiraan siivet eivät olleet kunnolla kehittyneet, sen arvellaan olleen peräisin lähistöllä sijainneesta pesästä. Molemmat linnut tallennettiin museonäytteiksi, mutta niiden huomattiin olevan omaa, aikaisemmin tuntematonta lajia vasta vuonna 1992.


title: Tiibetinvuoripeippo

text: Lajista ei vuonna 1929 tavatujen yksilöiden jälkeen tehty lainkaan havaintoja, kunnes kesäkuussa 2012 ranskalaiseen vaellusryhmään kuulunut luontokuvaaja sattumalta valokuvasi elävän tiibetinvuoripeipon Qinghain alueella Kiinassa.


title: Tiibetinvuoripeippo

text: Lajin elintavoista, yksilömäärästä tai levinneisyydestä ei tiedetä mitään. Tiedon puuttuessa sen kansainvälinen uhanalaisuusluokka on puutteellisesti tunnettu (DD).


title: Dalslanninkoira

text: Dalslanninkoira ("Dalbohund") on sukupuuttoon kuollut ruotsalainen koirarotu.


title: Dalslanninkoira

text: Dalslanninkoira muistutti ulkoisesti estrelanvuoristokoiraa ja oli tämän ja leonberginkoiran tapaan olemukseltaan leijonamainen. Se oli kookas, tuuheakarvainen, voimakasrakenteinen ja vaikuttavan näköinen. Sen runko oli pitkä ja lihaksikas, korvat riippuvat ja häntä pitkä ja hapsuinen. Väritys oli susimainen: joko ruskea, musta harmain laikuin tai kellanharmaa. Säkäkorkeus oli 75–81 cm.


title: Dalslanninkoira

text: Rotu oli luonteeltaan valpas, nopeasti reagoiva ja erittäin rohkea. On paljon tarinoita koirista, jotka kykenivät jopa tappamaan laumaa uhanneita susia.


title: Dalslanninkoira

text: Dalslanninkoira oli kotoisin Dalslandin, Länsi-Götanmaan, Bohuslänin ja Värmlannin maakunnista sekä Norjan puoleisesta Østfoldin läänistä. Alueelta löydetyistä raskaista piikkikaulapannoista päätellen siellä esiintyi kookkaita laumanvartijoita jo ennen 1000-lukua. Se mainittiin ensimmäisen kerran Gunno Brynolphi Blutherusin (1609-1657) "Dalia"-teoksessa vuodelta 1632, jossa kehuttiin sen kykyä itsenäiseen työskentelyyn karjan vartioinnissa. 1700-luvulla siitä jo puhuttiin paljon, mutta sen varsinainen rotunimi mainittiin painetussa muodossa ensi kerran vasta vuonna 1843 Axel Emanuel Holmbergin (1817-1861) kirjassa "Bohusläns historia och beskrifvning".


title: Dalslanninkoira

text: Rotu toimi molossityyppisenä laumanvartijana ja karjakoirana, eli käytännössä se suojeli vapaana laiduntaneita lehmiä, hevosia, lampaita ja vuohia susien, karhujen ja ilvesten hyökkäyksiltä. Sitä käytettiin lisäksi omaisuuden vartiointiin. Se kuoli yleisesti sukupuuttoon jo 1870-luvulla, kun suuret petoeläimet katosivat sen elinalueilta eikä kookkaalle laumanvartijalle, jonka ylläpito kävi kalliiksi, ollut enää käyttöä. Myös vuonna 1854 Kinnekullessa puhjenneen rabiesin ja vuosien 1867-1868 katoaikojen uskotaan vaikuttaneen sen katoamiseen.


title: Dalslanninkoira

text: Viimeinen kuva mahdollisesta dalslanninkoirasta tai ainakin samaa tyyppiä edustavasta koirasta on kuitenkin vuodelta 1905 - mikäli kyseessä oli todella kyseisen rodun edustaja, sen on täytynyt lukeutua viimeisten elossa olleiden yksilöiden joukkoon. Vuonna 1913 yritettiin saada käyntiin rodun elvytysohjelma, mutta tuolloin tehdyssä tutkimuksessa ei kyetty löytämään enää ainoatakaan yksilöä.


title: Dalslanninkoira

text: Vanhojen saagojen mukaan viikingeillä olisi ollut kookkaita vartio- ja paimenkoiria, jotka he olivat tuoneet mukanaan kotimaahansa palatessaan Britteinsaarille tehdyiltä retkiltä. Poltetun Njálin saagassa Hlídarendin Gunnar sai lahjaksi suuren irlantilaisen koiran. Olav Tryggvasonin saagassa (Heimskringlassa) on tarina Olavin koirasta, joka saattoi olla paimenkoira.


title: Wappingin rautatieasema

text: Wappingin rautatieasema on London Overgroundin asema Tower Hamletsin alueella Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Thamesin pohjoisrannalla Lontoon matkakortin maksualueella 2.


title: Wappingin rautatieasema

text: Wappingin asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.


title: Rotherhithen rautatieasema

text: Rotherhithen rautatieasema on London Overgroundin asema Southwarkin alueella Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Thamesin etelärannalla Lontoon matkakortin maksualueella 2.


title: Rotherhithen rautatieasema

text: Rotherhithen asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.


title: Arkane Studios

text: Arkane Studios on vuonna 1999 perustettu videopeliyritys, jonka päämaja sijaitsee Lyonissa, Ranskassa. Elokuussa 2010 ZeniMax Media hankki Arkane Studiosin omistukseensa.


title: Arkane Studios

text: Arkane Studiosin ensimmäinen videopeli, "Arx Fatalis", julkaistiin vuonna 2002. Seuraava julkaisu oli vuoden 2006 "Dark Messiah of Might and Magic". Vuonna 2009 2K Marin ilmoitti, että Arkane Studios auttaa "BioShock 2:n" "suunnittelussa, taiteessa ja animaatiossa".


title: Arkane Studios

text: Arkane Studiosin videopeli "Dishonored" on saanut kriitikoilta kiitettävän vastaanoton.


title: Pohjoismainen Kennelunioni

text: Pohjoismainen Kennelunioni PKU ("Nordisk Kennelunion") on pohjoismaiden kansallisten kennelliittojen väliseen yhteistyöhön tähtäävä unioni. Sen tarkoitus on yhdenmukaistaa ja yksinkertaistaa rekisteröintiin, näyttelyihin, käyttö- ja metsästyskokeisiin ynnä muuhun liittyviä sääntöjä ja ohjeita.


title: Pohjoismainen Kennelunioni

text: Kaikki PKU:n alaiset kennelliitot ovat FCI:n jäseniä, minkä johdosta ne tunnustavat automaattisesti kaikki kansainvälisesti hyväksytyt rodut ja noudattavat järjestön viitoittamia sääntöjä ja ohjeita.


title: Pohjoismainen Kennelunioni

text: Jokainen pohjoismainen kennelliitto voi päättää, haluaako se hyväksyä lisäksi myös sellaisia rotuja, joita FCI ei ole tunnustanut. PKU:n yleiskäytäntö on, että yhdessä jäsenmaassa tunnustettu rotu hyväksytään myös PKU:ssa ja sen myötä mieluiten muissakin jäsenmaissa. Tämän vuoksi on olemassa rotuja, jotka on tunnustettu kaikkien PKU-jäsenmaiden virallisissa kennelliitoissa, muttei FCI:ssä. Näin ei kuitenkaan aina tapahdu, ja on useita rotuja jotka on hyväksytty vain tietyissä jäsenmaissa. Niistä osalla voi olla PKU-tunnustus, mutta osalla ei sitäkään kuten esimerkiksi vain Ruotsin ja Suomen kennelliittojen hyväksymä gotlanninajokoira. SKL:n tunnustamista roduista gotlanninajokoiran lisäksi amerikankääpiökettuterrierillä ei ole PKU:n tunnustusta.


title: Pohjoismainen Kennelunioni

text: PKU:n tunnustamat FCI:n ulkopuoleiset rodut ovat australianlammaskoira l. "working kelpie" (ei SKL-rotu), lancashirenkarjakoira, tsekinpaimenkoira, biewerterrieri (SKL-rotu vuoden 2019 alusta lähtien), tenterfieldinterrieri, amerikaneskimokoira, hälleforsinkoira, jakutianlaika (SKL-rotu vuoden 2019 alusta lähtien), tanskanpystykorva, valkoinen ruotsinhirvikoira, eestinajokoira, englantilais-venäläinen ajokoira, plottinajokoira, sininen pesukarhukoira, venäjänajokoira, prahanrottakoira ja venäjänbolonka.


title: Pohjoismainen Kennelunioni

text: Ennen vuotta 1995 PKU:lla oli oma rotujaottelunsa, joka poikkesi huomattavasti FCI:n vastaavasta. PKU on FCI:n virallisesti nimeämä samojedinkoiran vastuu"maa", vaikka rodun alkuperämaaksi onkin tunnustettu Pohjois-Venäjä ja Siperia.PKU jakoi rodut kahdeksaan eri ryhmään aina vuoteen 1994 asti, mutta koska siitä eteenpäin on noudatettu FCI:n jaottelua, sen jälkeen hyväksyttyjen rotujen jaottelusta alkuperäisiin pohjoismaisiin roturyhmiin ei ole olemassa tietoa. Listauksesta täten puuttuu moni nykyisin yleinenkin PKU:n hyväksymä rotu, kuten esimerkiksi lagotto romagnolo, bichon frisé, novascotiannoutaja, jackrussellinterrieri ja amerikanstaffordshirenterrieri. Huomattavaa on tiettyjen rotujen luokittelu toisenlaisiin ryhmiin kuin FCI:llä: mm. muutama paimenkoira luettiin seurakoiriin ja pystykorviin ja useampi molossikoira seurakoiriin.


title: Raamattujen salakuljetus

text: Raamattujen salakuljetuksella tarkoitetaan Raamattujen sekä muun kristillisen kirjallisuuden salakuljetusta maihin, joissa ne ovat kiellettyjä tai niitä ei ole saatavilla.


title: Raamattujen salakuljetus

text: Yleisintä toiminta oli 1960–1980-luvuilla, jolloin kristillistä kirjallisuutta vietiin erityisesti Neuvostoliittoon ja muihin itäblokin maihin. Nykyään raamattuja saatetaan salakuljettaa esimerkiksi Pohjois-Koreaan.


title: Raamattujen salakuljetus

text: Suomesta Raamattuja ja muita kristillisiä painotuotteita vietiin 1960-luvun lopulta lähtien lähinnä Neuvostoliittoon. Maassa oli muodollisesti uskonnonvapaus eikä esimerkiksi Raamattu ollut kielletty kirja. Uskonnollista kirjallisuutta oli Neuvostoliitossa kuitenkin 1950-luvun jälkeen lähes mahdotonta saada, koska sitä painettiin hyvin vähäisiä määriä. Lisäksi maahantuonti oli luvanvaraista, joka teki siitä käytännössä mahdotonta. Tullissa kaikenlaiset uskontoon liittyvät painotuotteet vallitsevan käytännön mukaisesti takavarikoitiin.


title: Raamattujen salakuljetus

text: Salakuljetus käynnistyi laajamittaisesti vuonna 1967 perustetun Suomen Evankelisluterilaisen Kansanlähetyksen aloitettua toimintansa. Itäblokin maihin suuntautunutta lähetystyötä kutsuttiin nimellä "idäntyö". Sitä varten Kansanlähetykseen muodostettiin oma "Slaavialaislähetysosasto", joka toimi vuoteen 1973 saakka.


title: Raamattujen salakuljetus

text: Slaavilaislähetys kustansi kymmeniätuhansia Raamattuja sekä Uusia Testamentteja vietäviksi sosialistisiin maihin. Salakuljetuksen lisäksi se julkaisi omaa "Valoa idässä" -nimistä lehteä sekä lähetti Itä-Eurooppaan suunnattuja radiolähetyksiä Monacossa toimineen Trans World Radion kautta. Slaavilaislähetys lopetti toimintansa vuonna 1973 ja suuri osa sen työtekijöistä siirtyi uuden Sanansaattajat ry:n palvelukseen.


title: Raamattujen salakuljetus

text: Kansanlähetyksen lisäksi merkittäviä toimijoita salakuljetuksessa olivat helluntailainen Avainsanoma sekä saarnaaja Leo Mellerin johtama Patmos Lähetyssäätiö. Lisäksi suomalaisten järjestöjen kanssa teki yhteistyötä muun muassa ruotsalainen "Slaviska Missionen".


title: Raamattujen salakuljetus

text: Raamattujen salakuljetuksessa oli mukana myös useita muita eurooppalaisia sekä amerikkalaisia lähetysjärjestöjä. Maantieteellisen sijainnin sekä maiden välisten läheisten suhteiden vuoksi johtava rooli toiminnassa tuli suomalaisille.


title: Raamattujen salakuljetus

text: Salakuljettajat itse kutsuivat toimintaansa "piilokuljetukseksi", koska he eivät pitäneet sitä laittomana salakuljetuksena.


title: Raamattujen salakuljetus

text: Raamattuja vietiin rajan ylitse yleensä ajoneuvoihin kätkettyinä. Aluksi niitä vietiin henkilöautoissa, mutta myöhemmin 1970-luvulla esimerkiksi rekka-autoilla rakennustavaroihin piilotettuina. Suurin yksittäinen määrä salakuljetettiin marraskuussa 1979, jolloin Neuvostoliittoon vietiin rekka-autolla 108 000 kirjaa.


title: Raamattujen salakuljetus

text: Pieniä määriä lähetettiin Suomesta Neuvostoliiton puolelle myös ilmapalloilla sekä pullopostina, mutta niiden päätyminen perille oli erittäin epätodennäköistä. Yksityiset ihmiset veivät pienoiskokoisia Raamattuja mukanaan esimerkiksi vaatteisiin piilotettuina.


title: Raamattujen salakuljetus

text: Kiinnijäämisen riski oli aina suuri. Rangaistuksena oli yleensä muutaman päivän pidätyksen ja kuulustelujen jälkeen annettu jonkinlainen sakko, sekä mahdollisesti salakuljetuksessa käytetyn ajoneuvon takavarikointi. Salakuljetettua materiaalia vastaanottaneita Neuvostoliiton kansalaisia puolestaan odotti kiinni jäädessään yleensä vankeustuomio.


title: Raamattujen salakuljetus

text: Suomen evankelis-luterilaiselle kirkolle Slaavilaislähetyksen toiminta oli kiusallista. Neuvostoliitossa harjoitetun politiikan vastainen lähetystoiminta ei sopinut maiden välisten läheisten suhteiden ja YYA-sopimuksen vuoksi Suomen valtionkirkolle. Niinpä Piispainkokous ei antanut idäntyölle virallista asemaa evankelis-luterilaisen kirkon toiminnassa.


title: Raamattujen salakuljetus

text: Salakuljetus oli varsinkin 1970-luvulla laajasti esillä Suomen mediassa. Vasemmistolainen lehdistö paheksui toimintaa ja kirjoitti usein kiinnijääneistä salakuljettajista paljastavia artikkeleita. Niissä heidän toimintansa leimattiin Neuvostoliiton vastaiseksi sekä maiden välisiä suhteita vahingoittavaksi. Oikeistolainen lehdistö puolestaan pääsääntöisesti hyväksyi ja ymmärsi salakuljetuksen.


title: Raamattujen salakuljetus

text: Helmikuussa 1973 kahdeksan kansanedustajaa teki asiasta eduskuntakyselyn. He pitivät salakuljetusta YYA-sopimuksen vastaisena. Hallitus ei kuitenkaan ryhtynyt toimenpiteisiin, se ilmoitti vain "seuraavansa" toimintaa.


title: Raamattujen salakuljetus

text: Suojelupoliisi laati asiasta muistion, jossa se totesi, ettei salakuljetus ollut Suomen lakien vastaista. Eräiden väitteiden mukaan viranomaiset olisivat kuitenkin etsineet ulkomailta Suomeen tuotujen Raamattujen varastoja sekä kuulustelleet toiminnassa mukana olleita henkilöitä.


title: Raamattujen salakuljetus

text: Uskonnollisen kirjallisuuden salakuljetus Neuvostoliittoon päättyi 1980-luvun puolivälin jälkeen maan johtajan Mihail Gorbatšovin aloittaman glasnost-politiikan myötä. Virallinen sensuuri lakkautettiin vuonna 1988 ja samana vuonna Suomesta lahjoitettiin 50 000 Raamattua Neuvostoliiton seurakunnille.


title: Raamattujen salakuljetus

text: Viimeisen suuren salakuljetukset suomalaiset tekivät marraskuussa 1989 Itä-Euroopan maihin. Romaniaan, vain kuukautta ennen maan diktaattorin Nicolae Ceaușescun kaatumista.


title: Raamattujen salakuljetus

text: Raamattujen salakuljetuksesta on vuonna 1998 valmistunut Jouni Hiltusen ohjaama dokumenttielokuva "Taivaallinen tehtävä".


title: Nattaset

text: Nattaset eli Nattastunturit () on Sodankylän kunnassa Koilliskairassa sijaitseva tunturiryhmä. Se koostuu kuudesta tunturista, jotka sijaitsevat kokonaisuudessaan vuonna 1956 perustetun Sompion luonnonpuiston alueella.


title: Nattaset

text: Nattasten huiput ovat: Sodankylän Pyhätunturi eli Pyhä-Nattanen, Seinätunturi, Serrikainen, Terävä-Nattanen, Lupukainen ja Suku-Nattanen. Terävä-Nattanen on 544 metriä korkea ja Pyhä-Nattanen 508 metriä.


title: Nattaset

text: Tunturit ovat kallioperältään poikkeukselliset. Suurin osa Nattasten pohjoispuolella sijaitsevista tuntureista koostuu granuliitista. Nattaset sen sijaan ovat väriltään punertavaa graniittia. Pyhä-Nattasen huipulla on suuria graniitista muodostuneita rapautumisjäännöksiä, tooreja. Suuret kivikasat ovat aikoinaan olleet saamelaisten pyhiä palvontapaikkoja.